Na temelju članka 44. Statuta Općine Kalnik („Službeni glasnik Koprivničko-križevačke županije“ broj 5/13, 4/18. i 4/20) i članka 113. stavka 3. Zakona o prostornom uređenju („Narodne novine“ broj 153/13, 65/17, 114/18, 39/19. i 98/19) Odbor za statut i poslovnik Općinskog vijeća Općine Kalnik na sjednici, održanoj 12. lipnja 2020. godine, utvrdio je pročišćeni tekst Odluke o donošenju Prostornog plana uređenja Općine Kalnik koji sadrži: Odluku o donošenju Prostornog plana uređenja Općine Kalnik („Službeni glasnik Koprivničko-križevačke županije“ broj 2/08), Odluku o donošenju I. Izmjena i dopuna Odluke o donošenju Prostornog plana uređenja Općine Kalnik („Službeni glasnik Koprivničko-križevačke županije“ broj 6/11), Odluku o donošenju III. Izmjena i dopuna Odluke o donošenju Prostornog plana uređenja Općine Kalnik („Službeni glasnik Koprivničko-križevačke županije“ broj 6/17) i Odluku o donošenju IV. Izmjena i dopuna Odluke o donošenju Prostornog plana uređenja Općine Kalnik („Službeni glasnik Koprivničko-križevačke županije“ broj 22/19) u kojima je naznačeno vrijeme njihovog stupanja na snagu.

KLASA: 350-02/19-01/04  
URBROJ: 2137/23-20-7  
Kalnik, 12. lipnja 2020.

PREDSJEDNIK: Igor Tomić, univ.bacc.ing.mech., v.r.

**ODLUKA**

**o donošenju Prostornog plana uređenja Općine Kalnik**

**(pročišćeni tekst)**

**I. OPĆE ODREDBE**

1. Odlukom o donošenju Prostornog plana uređenja Općine Kalnik („Službeni glasnik Koprivničko-križevačke županije“ broj 2/08, 6/11, 6/17, 14/17 – pročišćeni tekst i 22/19) donosi se pročišćeni tekst Prostornog plana uređenja Općine Kalnik (u daljnjem tekstu: Prostorni plan).
2. Stručni izrađivač nacrta konačnog prijedloga Prostornog plana je tvrtka Akteracija d.o.o., Matije Divkovića 67, Zagreb.
3. Prostorni plan sadrži sljedeće sastavne dijelove:

**A) ODREDBE ZA PROVOĐENJE**

**B) GRAFIČKI DIO:**

Kartografski prikazi u mjerilu 1:25.000

1. Korištenje i namjena površina

2.1. Infrastrukturni sustavi – Promet, pošta i elektroničke komunikacije

2.2. Infrastrukturni sustavi – Energetski sustavi

2.3. Infrastrukturni sustavi – Vodnogospodarski sustavi

3.1. Uvjeti korištenja, uređenja i zaštite prostora - Područja posebnih uvjeta korištenja

3.2. Uvjeti korištenja, uređenja i zaštite prostora - Područja posebnih ograničenja u korištenju

Kartografski prikazi u mjerilu 1:5.000:

4.1. Građevinska područja naselja - Borje

4.2.1. Građevinska područja naselja – Kalnik – središnji dio naselja

4.2.2. Građevinska područja naselja – Kalnik – istočni dio naselja

4.3. Građevinska područja naselja - Kamešnica

4.4. Građevinska područja naselja – Obrež Kalnički

4.5. Građevinska područja naselja – Popovec Kalnički

4.6. Građevinska područja naselja – Potok Kalnički

4.7. Građevinska područja naselja – Šopron

4.8. Građevinska područja naselja – Vojnovec Kalnički

**C) OBVEZNI PRILOZI:**

1. Obrazloženje

2. Odluka o izradi

3. Popis sektorskih dokumenata i propisa koje je bilo potrebno poštivati

4. Zahtjevi iz članka 90. Zakona o prostornom uređenju

5. Izvješće o javnoj raspravi

6. Evidencija postupka izrade i donošenja plana

7. Sažetak za javnost

8. Ovlaštenja i upisi

1. Prostorni plan utvrđuje uvjete za uređivanje prostora Općine Kalnik (u daljnjem tekstu: Općina), određuje svrhovito korištenje, namjenu, oblikovanje, obnovu i saniranje građevinskog i drugog zemljišta, zaštitu okoliša, te zaštitu spomenika kulture i osobito vrijednih dijelova prirode na području Općine.
2. Granice obuhvata Prostornog plana su administrativne granice Općine kao jedinice lokalne samouprave određene Zakonom o područjima županija, gradova i općina u Republici Hrvatskoj („Narodne novine“ broj 86/06, 125/06 – ispravak, 16/07 – ispravak, 95/08 – Odluka Ustavnog suda Republike Hrvatske, 46/10 – ispravak, 145/10, 37/13, 44/13, 45/13. i 110/15).
3. Granice obuhvata Općine prikazane su na svim kartografskim prikazima u mjerilu 1:25000.
4. U skladu sa Zakonom iz stavka 1. ovoga članka u sastavu Općine su naselja: Kalnik, Borje, Kamešnica, Obrež Kalnički, Popovec Kalnički, Potok Kalnički, Šopron i Vojnovec Kalnički.
5. Izgradnja građevina i uređaja, parcelacija i uređivanje zemljišta, te obavljanje drugih radnji iznad, ispod ili na površini zemlje na području Općine, mogu se obavljati samo u skladu s Prostornim planom i važećim zakonskim propisima, odnosno, u skladu s postavkama koje iz toga proizlaze.
6. Potreba izrade dokumenata prostornog uređenja niže razine utvrđene su ovim prostornim planom. S Prostornim planom moraju biti usklađeni svi dokumenti prostornog uređenja niže razine kao i svi propisani akti za gradnju na području Općine.

**II. ODREDBE ZA PROVEDBU**

# 1. Uvjeti za određivanje namjena površina na području Općine Kalnik

2. Odredbama Prostornog plana određene su sljedeće osnovne namjene:

## 1. Površine za razvoj i uređenje naselja:

## 1.1. Građevinsko područje naselja

* izgrađeni dio građevinskog područja naselja,
* neizgrađeni dio građevinskog područja naselja,
* javna i društvena namjena (D-javna i društvena, D2-socijalna, D3-zdravstvena, D5-školska, D7-kulturna, D8-vjerska, D9-vatrogasni dom),
* javna i društvena / poslovna namjena (D/K)
* gospodarska namjena – ugostiteljsko-turistička (T)
* športsko-rekreacijska namjena (R)
* javne zelene površine (Z1-park, Z2-Biblijski vrt mira).

## 2. Površine za razvoj i uređenje izvan naselja:

## 2.1. Povremeno stanovanje

* građevinsko područje povremenog stanovanja (M3)

## 2.2. Površine gospodarske namjene

* eksploatacija mineralnih sirovina (E3)
* poljoprivredno-gospodarska namjena (M4)
* ugostiteljsko-turistička namjena (T, T1-hotel, T3-kamp)
* proizvodna – pretežito industrijska (I1)

## 2.3. Javna i društvena namjena

* zdravstvena (D3)
* kulturna (D7)

## 2.4. Površine športsko-rekreacijske namjene

* skijalište (R2)
* adrenalinski/zabavni park (R3)
* motocross staza (R4)

## 2.5. Površine posebne namjene (N)

* površine za potrebe obrane.

## 3. Površine izvan naselja:

## 3.1. Poljoprivredne površine

* vrijedno obradivo tlo (P2).

## 3.2. Šume i šumsko zemljište

* gospodarske šume (Š1),
* šume posebne namjene (Š3).

## 3.3. Ostalo poljoprivredno tlo, šume i šumsko zemljište (PŠ).

## 3.4. Vodene površine.

## 3.5. Površine infrastrukturnih sustava

* cestovni promet (županijske, lokalne i nerazvrstane ceste),
* površine infrastrukturnih sustava (vodovod, odvodnja, elektroopskrba, naftovod, plinovod, elektroničke komunikacije i drugo).

## 3.6. Groblje.

1. Osnovna namjena i korištenje površina određena ovim Prostornim planom prikazana je na kartografskom prikazu broj 1. "Korištenje i namjena površina", u mjerilu 1:25000.
2. Granice građevinskih područja naselja, zona povremenog stanovanja te zona izdvojenih namjena, detaljno su prikazane na kartografskim prikazima broj 4. "Građevinska područja naselja", na katastarskim kartama u mjerilu 1 : 5000.
3. Za zone gospodarske namjene određena su posebna građevinska područja prikazana na kartografskim prikazima iz stavka 2. ovoga članka.
4. Postojeći i planirani koridori ili trase infrastrukturnih sustava određeni su aproksimativno u prostoru, a točna trasa se treba odrediti idejnim rješenjem (projektom) za svaki pojedini namjeravani zahvat u prostoru. Navedene površine prikazane su u kartografskim prikazima broj 2. "Infrastrukturni sustavi" u mjerilu 1 : 25000.
5. Neke ceste, planirane unutar projekata od važnosti za Općinu, prikazane su na kartografskim prikazima 4. "Građevinska područja naselja".
6. Detaljno razgraničenje između pojedinih namjena površina, granice koje se grafičkim prikazima ne mogu nedvojbeno utvrditi, odredit će se prilikom izdavanja akata za provedbu prostornih planova odnosno akata za građenje, a sukladno razgraničenjima utvrđenim odgovarajućom posebnom geodetskom podlogom.

# 2. Uvjeti za uređenje prostora

## 2.1. Građevine od važnosti za Državu i Županiju

2. Građevine od važnosti za Republiku Hrvatsku (u daljnjem tekstu: Državu) određene su zakonskim propisima o određivanju građevina od važnosti za Republiku Hrvatsku i Programom prostornog uređenja Republike Hrvatske, a građevine od važnosti za Koprivničko-križevačku županiju (u daljnjem tekstu: Županija), zakonskim propisima o određivanju građevina od područnog značaja i Prostornim planom Koprivničko-križevačke županije.
3. Određivanje prostora i korištenje građevina od važnosti za Državu i Županiju ovim Prostornim planom se utvrđuju kao osnovni plansko - usmjeravajući uvjeti.
4. Izvan građevinskih područja naselja za građevine od važnosti za Državu i Županiju određene su površine infrastrukturnih sustava.
6. Ovim Prostornim planom utvrđuju se zahvati u prostoru od važnosti za Državu i Županiju koji su preuzeti iz planova višeg reda, a nalaze se, ili su planirani na prostoru Općine:

### 2.1.1. Zahvati u prostoru od važnosti za Državu:

* građevine posebne namjene
* površine za istraživanje i eksploataciju mineralnih sirovina te
* građevine za eksploataciju na eksploatacijskom polju mineralnih sirovina.

### 2.1.2. Zahvati u prostoru od važnosti za Županiju:

* županijska cesta Ž-2138: Kalnik – Selanec – D22
* lokalne ceste:

## L-25150: Ivanovo Polje (D24) – Hruškovec – Borje – L26003

## L-25154: Slanje (D24) – Gabrinovec – Vratno – Bočkovec (Ž2178)

## L-26003: Vukovec (D22) – Vojnovec Križevački – Kalnik – Kamešnica – L25154

## L-26047: Obrež Kalnički (L26003) – Vinarec – D22

## L-26048: Kamešnica (L25154) – Potok Kalnički – Mikovec - Črnčevec

## L-26146: Kalnik (L26003) – Šopron (Ž2138)

## L-26147: Borje (L26003) – Šopron (L26146)

## L-26148: Vukovec (D22) – Popovec Kalnički (L26047)

* dalekovod 35 kV
* izvorište pitke vode Vratno
* sanacija "divljih" odlagališta otpada Općine.

## 2.2. Građevinska područja naselja

1. Unutar građevinskog područja naselja predviđena je izgradnja novih građevina, te obnova, rekonstrukcija i dogradnja postojećih građevina.
2. Unutar građevinskog područja naselja sadržani su:

* prostori za stanovanje,
* prostori za rad,
* prostori za javne i prateće sadržaje,
* prostori za gradnju trgovačkih i uslužnih sadržaja,
* prostori za gradnju turističkih i ugostiteljskih sadržaja,
* prostori za gradnju vjerskih građevina,
* infrastrukturne i komunalne građevine i uređaji,
* manje zelene površine, športsko - rekreacijske površine i dječja igrališta,
* montažne građevine i kiosci,
* groblja.

1. Neizgrađeni dio građevinskog područja može se do privođenja namjeni koristiti kao poljoprivredno područje, ili za sadržaje privremenog ili povremenog karaktera kao što su kiosci, različite manifestacije, sajmovi (na temelju posebne odluke Općine).
2. Parcelacija zemljišta u svrhu osnivanja građevinskih čestica može se obavljati samo unutar građevinskog područja u skladu s Prostornim planom.
4. Na jednoj građevnoj čestici u zoni pretežito stambene izgradnje mogu se graditi stambene, poslovne, stambeno - poslovne, gospodarske i pomoćne građevine koje čine stambenu i gospodarsku cjelinu.
5. Uz osnovnu građevinu iz stavka 1. ovoga članka mogu se na istoj građevnoj čestici graditi pomoćne i gospodarske građevine i manje poslovne građevine, a koje sa osnovnom građevinom čine cjelinu i koje svojom izgradnjom neće utjecati na sigurnost i zaštitu okolnih građevina i zaštitu od buke, zagađenja tla, vode i zraka.
6. Za obavljanje djelatnosti iz stavka 2. ovoga članka mogu se koristiti i prostorije ili postojeće građevine koje ranije nisu bile namijenjene za tu djelatnost u cijelom ili dijelu stambenog, poslovnog, gospodarskog ili pomoćnog prostora.
7. Stambene, poslovne i stambeno-poslovne građevine se u pravilu postavljaju prema ulici, a pomoćne, gospodarske i dvorišne poslovne građevine po dubini građevne čestice iza tih građevina.
8. Iznimno se može dozvoliti i drugačiji smještaj građevina na građevnoj čestici, ukoliko konfiguracija terena i oblik građevne čestice, te tradicionalna organizacija građevne čestice ne dozvoljavaju način izgradnje određen u stavku 3. ovoga članka.
10. Poslovnim građevinama smatraju se:

* za tihe i čiste djelatnosti: različite kancelarije, uredi, biroi i druge slične djelatnosti, trgovački i ugostiteljski i turistički sadržaji bez glazbe na otvorenom, krojačke, frizerske, autoelektričarske, postolarske, fotografske i slične uslužne radnje i slično,
* za bučne i potencijalno opasne djelatnosti: autolimarske, automehaničarske i proizvodne radionice, limarije, lakirnice, bravarije, kovačnice, stolarije, pilane, klesarske radionice, disco-klubovi i slično.

1. Tihe i čiste djelatnosti mogu se obavijati i u sklopu stambene građevine, ukoliko za to postoje tehnički uvjeti.
2. Bučne i potencijalno opasne djelatnosti u pravilu se lociraju na propisanoj udaljenosti od stambenih zgrada. Građevine bučnih i potencijalno opasnih djelatnosti moraju zadovoljavati mjere zaštite okoliša i zaštite od buke u skladu sa zakonskim odredbama i odredbama iz poglavlja 8. "Mjere sprječavanja nepovoljna utjecaja na okoliš" ove Odluke.
3. Poslovne građevine mogu se graditi uz zgradu osnovne namjene na istoj čestici ili na zasebnoj čestici kao zgrada osnovne namjene pod istim uvjetima kao za izgradnju stambenih zgrada uz potrebu osiguranja dovoljnog broja parkirališnih mjesta sukladno namjeni i odredbama ovog Plana. Za gradnju građevina ugostiteljsko-turističke namjene na zasebnoj čestici unutar građevinskog područja naselja, primjenjuju se lokacijski uvjeti iz članka 70.
4. Osnovna građevina ili građevina osnovne namjene je svaka građevina na građevnoj čestici koja služi isključivo namjeni koja je predviđena ovim Prostornim planom.
5. Stambenim građevinama smatraju se građevine individualne stambene izgradnje (obiteljske kuće) i višestambene građevine.
6. Obiteljska kuća je građevina stambene namjene na zasebnoj građevnoj čestici s najviše tri stana, koja nema više od podruma i tri nadzemne etaže (P+1+Pt) namijenjene stanovanju, te čija građevinska (bruto) površina ne prelazi 400 m2, a u koju površinu se uračunava i površina pomoćnih građevina (garaža, kotlovnica, drvarnica, spremišta, gospodarskih građevina i slično) ako se grade na istoj građevnoj čestici.
7. Višestambena građevina je građevina koja se sastoji od najmanje 3 stambene jedinice.
8. Gospodarskim građevinama smatraju se:

* bez izvora zagađenja: šupe, kolnice, sjenici, ljetne kuhinje, spremišta poljoprivrednih strojeva i proizvoda i slično,
* s potencijalnim izvorima zagađenja: farme, tovilišta, staje, svinjci, kokošinjci, kunićnjaci i slično.

1. Pomoćnim građevinama smatraju se garaže, kotlovnice, drvarnice, spremišta, nadstrešnice i slično, odnosno svaka građevina čija je namjena u funkciji namjene osnovne građevine.
3. U sklopu građevinskih područja naselja mogu se graditi gospodarske građevine s izvorima zagađenja, kapaciteta do 50 uvjetnih grla (a od toga do najviše 30 uvjetnih grla svinja), i to isključivo za uobičajeni uzgoj i tov stoke i peradi u domaćinstvu.
4. Koeficijenti za izračun broja uvjetnih grla u svrhu izgradnje građevina iz stavka 1. ovoga članka definirani su člankom 59. ove Odluke.
5. Unutar građevinskog područja naselja predviđeno je uređenje parkovnih i zaštitnih zelenih površina u svrhu uređenja i zaštite okoliša.
6. U sklopu parkovnih i zaštitnih zelenih površina omogućeno je uređenje i izgradnja:

* kolnih i pješačkih putova,
* biciklističkih staza,
* športsko - rekreacijskih površina i igrališta,
* manjih objekata prateće namjene.

1. Površina građevina iz alineje 3. i 4. stavka 2. ovoga članka ne smije prelaziti 10 % zelene površine, te da su oblikovanjem, a naročito visinom, u skladu s uređenjem prostora u kome se grade.
2. Iznimno od stavka 2. ovoga članka u zoni pejzažnog i zaštitnog zelenila mogu se zadržati i rekonstruirati stare stambene i gospodarske građevine u svojoj izvornoj funkciji.
3. Ako na dijelu građevinskog područja postoji vodovodna mreža i ako za to postoje tehnički uvjeti, građevina se obvezatno mora priključiti na vodovod, a u drugim slučajevima opskrba pitkom vodom se rješava na higijenski način prema mjesnim prilikama i sanitarno - tehničkim uvjetima.
4. Priključivanje građevina na vodovodnu, elektroopskrbnu i elektroničku komunikacijsku mrežu obavlja se na način propisan od nadležnih službi.
5. Otpadne vode iz domaćinstva, do priključenja na javni sustav odvodnje u svim naseljima, trebaju se upuštati u propisno izvedene sanitarne jame.

### 2.2.1. Građevne čestice

1. Građevna čestica mora imati neposredan pristup na prometnu površinu i mora biti minimalne širine određene člankom 21. ove Odluke, mjereno u punoj širini na regulacionoj liniji, te slobodan kolni pristup minimalne širine 3 m do stražnjeg dijela građevne čestice.
2. U slučaju prilaza na državnu, županijsku, lokalnu ili nerazvrstanu cestu u postupku izdavanja lokacijske dozvole potrebno je ishoditi posebne uvjete priključenja od strane organizacije koja tim cestama upravlja.
3. U slučaju kada se građevna čestica nalazi uz spoj ulica različitog značaja, prilaz s te čestice na javnu prometnu površinu obvezno se ostvaruje preko ulice nižeg značaja.
4. Služnost za prilaz na građevnu česticu može se utvrđivati samo iznimno, kada je to dozvoljeno važećim zakonskim propisima, te u slučajevima već izgrađenih građevnih čestica koje nemaju direktan prilaz na javnu prometnu površinu, a isti se ne može ishoditi.
5. Minimalne veličine građevnih čestica za izgradnju obiteljskih stambenih zgrada određuju se za područje Općine:

|  |  |  |  |  |
| --- | --- | --- | --- | --- |
| NAČIN IZGRADNJE OSNOVNE GRAĐEVINE | najmanja širina građevne čestice | najmanja dubina građevne čestice | najmanja površina građevne čestice | dozvoljeni koeficijent izgrađenosti |
| m | m | m2 | max. kig |
| a) za izgradnju građevine na slobodnostojeći način: | | | | |
| - prizemne | 10,0 | 25,0 | 250 | 0,5 |
| - višeetažne | 14,0 | 30,0 | 420 | 0,5 |
| b) za izgradnju građevine na poluugrađeni način (dvojne građevine): | | | | |
| - prizemne | 8,0 | 25,0 | 200 | 0,5 |
| - višeetažne | 10,0 | 30,0 | 300 | 0,5 |
| c) za izgradnju građevine na ugrađeni način (u nizu): | | | | |
| - prizemne | 5,0 | 25,0 | 125 | 0,5 |
| - višeetažne | 6,0 | 25,0 | 150 | 0,5 |

1. Građevinama koje se izgrađuju na slobodnostojeći način u smislu ovoga članka smatraju se građevine koje se niti jednom svojom stranom ne prislanjaju na granice susjednih građevnih čestica.
2. Građevinama koje se izgrađuju na poluugrađeni način (dvojne građevine) u smislu ovoga članka smatraju se građevine koje se jednom svojom stranom prislanjaju na granicu susjedne građevne čestice, odnosno uz susjednu građevinu.
3. Građevinama koje se izgrađuju u nizu u smislu ovoga članka smatraju se građevine koje se dvjema svojim stranama prislanjaju na granice susjednih građevnih čestica i uz susjedne građevine uključivo prvu i zadnju građevinu u nizu.
4. Iznimno od stavka 1. ovoga članka kod zamjene postojeće građevine novom, odnosno u slučaju interpolacije u izgrađenim dijelovima naselja, nova se građevina može graditi i na postojećoj građevnoj čestici manje veličine od propisane, ali pod uvjetom da je veličina te građevine i njena lokacija u skladu sa svim odrednicama koje se odnose na bruto izgrađenost, te minimalne udaljenosti od javne prometne površine, susjedne međe i drugih građevina.
5. U centru naselja Kalnik, unutar granice središnjeg dijela naselja Kalnik označene na kartografskim prikazima 4. "Građevinska područja naselja", dozvoljava se maksimalni kig=0,6 i to za sve vidove i načine izgradnje (prema položaju objekta na građevnoj čestici).
6. Površina građevne čestice višestambenih građevina utvrđuje se shodno potrebama te građevine i u pravilu obuhvaća zemljište ispod građevine i zemljište potrebno za redovitu upotrebu građevine.
7. Površina građevne čestice iz stavka 1. ovoga članka određuje se za svaku pojedinačnu građevinu, a temeljem prijedloga iz stručne podloge za izdavanje lokacijske dozvole.
8. Za ovu vrstu građevina vrijede sve odredbe propisane za izgradnju stambenih građevina, iz ovog Prostornog plana, koje se odnose na udaljenosti od regulacione linije, udaljenost od međe, koeficijent izgrađenosti čestice, broj garažno-parkirališnih mjesta i drugo, osim visine i katnosti koji će se odrediti prema članku 38. ovih Odredbi.
9. U postupku mogućeg objedinjavanja građevnih čestica objedinjava se i površina za gradnju građevine, tako da se zadržavaju samo propisane udaljenosti prema susjednim građevnim česticama.
10. Dužina pojedinog pročelja na objedinjenoj čestici ne smije biti veća od 50,00 m.
11. Ako građevna čestica graniči s vodotokom, udaljenost regulacijske linije građevne čestice od granice vodnog dobra ne može biti manja od 20 m i odredit će se prema vodopravnim uvjetima.
12. Građevna čestica ne može se osnivati na način koji bi onemogućavao uređenje korita i oblikovanje inundacije potrebne za maksimalni protok vode ili pristup vodotoku.

### 2.2.2. Smještaj građevine na građevnoj čestici

#### **Udaljenost od regulacione linije**

1. Najmanja udaljenost građevine od regulacione linije određuje se:

* za stambene građevine 3 m,
* za garaže u sklopu stambene građevine 3 m,
* za pomoćne građevine na građevnoj čestici 10 m,
* za gospodarske građevine sa potencijalnim izvorima zagađenja 20 m,
* za pčelinjake 30 m.

1. Iznimno od stavka 1. ovoga članka, građevine uz županijsku cestu ne smiju se locirati na udaljenosti manjoj od 1,8 visina građevine, mjereno od ruba kolnika te ceste, pri čemu se visinom smatra visina sljemena (ako je zabatni zid paralelan sa cestom), odnosno visina vijenca u ostalim slučajevima.
2. Minimalna udaljenost stambene građevine od regulacione linije je 3,0 m, odnosno dozvoljena je postava građevine na liniji susjednih novosagrađenih građevina.
3. Za interpolaciju ili zamjensku izgradnju objekata u već izgrađenim dijelovima naselja, a gdje za to postoje uvjeti (postava susjednih objekata na regulacijskoj liniji, radi izgrađenih gospodarskih objekata nije moguća izgradnja u propisanoj dubini građevne čestice od najmanje 3,0 m, dovoljna širina prostora za prolaz komunalnih instalacija i slično), može se dozvoliti izgradnja građevina i na regulacionoj liniji.
4. Aktom za provedbu prostornih planova odnosno aktom za građenje građevina javne, proizvodno-servisne ili športsko-rekreacijske namjene potrebno je utvrditi način osiguranja parkirališnih mjesta za osobna ili teretna vozila.
5. Dimenzioniranje broja parkirališno-garažnih mjesta za građevine iz stavka 1. ovoga članka odredit će se na temelju sljedeće tablice:

|  |  |  |
| --- | --- | --- |
| Namjena građevine | Broj mjesta na: | Potreban broj mjesta |
| 1. Višestambene građevine | 1 stan | 1 |
| 2. Industrija i skladišta | 1 zaposleni | 0,45 |
| 3. Uredski prostori | 1000 m2 korisnog prostora | 20 |
| 4. Trgovina | 1000 m2 korisnog prostora | 40 |
| 5. Banka, pošta, usluge | 1000 m2 korisnog prostora | 40 |
| 6. Ugostiteljstvo | 1000 m2 korisnog prostora | 10 |
| 7. Višenamjenske dvorane | 1 gledatelj | 0,15 |
| 8. Športske građevine | 1 gledatelj | 0,20 |
| 9. Poslovne i druge građevine za rad | 1000 m2 korisnog prostora | 15 |
| 10. Škole i vrtići | 1000 m2 korisnog prostora | 5 |
| 11. Zdravstvene građevine | 1000 m2 korisnog prostora | 20 |

1. Potreban broj parkirališnih i garažnih mjesta osigurava se na građevnoj čestici pripadajuće građevine. Iznimno smještaj potrebnog broja parkirališnih ili garažnih mjesta moguće je predvidjeti na drugoj zasebnoj čestici na javnom parkiralištu u neposrednoj blizini uz suglasnost vlasnika ili u sklopu zelenog pojasa odnosno javne površine ispred građevne čestice uz suglasnost nadležnog tijela za promet.

### 2.2.3. Udaljenost građevina od ruba građevne čestice

1. Građevine koje se izgrađuju na slobodnostojeći način ne mogu se graditi na udaljenosti manjoj od 0,5 m od susjedne međe.
2. Iznimno, dozvoljena je gradnja građevina na međi, ukoliko se gradi u uličnim potezima u kojima je već prije poštivano pravilo gradnje na međi.
3. Na dijelu građevine koja je izgrađena na udaljenosti manjoj od 3,0 m od susjedne međe, ne mogu se projektirati niti izvoditi otvori.
4. Otvorima se u smislu stavka 1. i 3. ovoga članka ne smatraju ostakljenja neprozirnim staklom maksimalne veličine 120x60 cm s otklopnim otvaranjem prema unutra (parapet najmanje visine 1,8 m), dijelovi zida od staklene opeke, ventilacioni otvori maksimalnog promjera, odnosno stranice 15 cm, a kroz koje se ventilacija odvija prirodnim putem i kroz koji nije moguće ostvariti vizualni kontakt.
5. Građevine koje se izgrađuju na poluugrađeni način (dvojne građevine) jednom svojom stranom se prislanjaju na granicu susjedne građevne čestice, odnosno uz susjednu građevinu.
6. Zid između dvije građevine mora se izvesti kao protupožarni, vatrootpornosti od najmanje 2 sata.
7. Građevine koje se izgrađuju u nizu dvjema svojim stranama se prislanjaju na granice susjednih građevnih čestica i uz susjedne građevine.
8. Udaljenost gnojišta i gospodarskih objekata u kojima se sprema sijeno i slama ili su izrađeni od drveta mora iznositi od susjedne međe najmanje 1,0 m.
9. Iznimno, udaljenost gnojišta od susjedne međe može biti i manja, ali ne manja od 0,5 m, pod uvjetom da na toj dubini susjedne građevne čestice već postoji gnojište, odnosno građevina s izvorima zagađenja.
10. Udaljenost pčelinjaka od susjedne međe ne može biti manja od 15,0 m, ako su letišta okrenuta prema međi, a 10,0 m ako su okrenuta u suprotnom pravcu.
12. Kao dvojne građevine ili građevine u nizu mogu se na zajedničkom dvorišnom pravcu graditi i gospodarske građevine pod uvjetom da su izgrađene od vatrootpornog materijala i da su izvedeni vatrootporni zidovi, da je nagib krova izveden prema vlastitom dvorištu, a ostali uvjeti kao i za stambene građevine.
13. Uz stambene građevine, na građevnoj čestici se mogu graditi pomoćne građevine s prostorima za rad, za garaže, za spremište ogrjeva i druge svrhe koje služe redovnoj upotrebi stambene građevine i to:

* prislonjeni uz stambene građevine na istoj građevnoj čestici na poluugrađeni način,
* odvojeno od stambene građevine na istoj građevnoj čestici,
* na međi, uz uvjete iz idućeg stavka.

1. Pomoćne građevine bez izvora zagađenja mogu se izgraditi jednim svojim dijelom i na granici sa susjednom građevnom česticom, uz uvjet:

* da se prema susjednoj građevnoj čestici izgradi vatrootporni zid,
* da se u zidu prema susjedu ne grade otvori i istaci,
* da nagib krova bude izveden prema pripadajućoj građevnoj čestici,
* da se odvod krovne vode i snijega s pomoćne građevine riješi na pripadajuću građevnu česticu.

1. Vodonepropusnu sabirnu jamu, bez mogućnosti ispuštanja sadržaja u okolni prostor, treba locirati na minimalnoj udaljenosti od 3,0 m od susjedne međe.
2. Površina pomoćne građevine uračunava se u površinu izgrađenosti građevne čestice.

### 2.2.4. Međusobna udaljenost između građevina

2. Međusobni razmak građevina mora biti veći od visine više građevine, odnosno ne manji od 4,0 m.
3. Visina građevine iz stavka 1. ovoga članka mjeri se na zabatnoj strani od sljemena do završne kote uređenog terena, a na ostalim stranama od visine vijenca do završne kote uređenog terena.
4. Iznimno, međusobni razmak iz stavka 1. ovoga članka može biti i manji, ukoliko se radi o već izgrađenim građevnim česticama.
5. Međusobni razmak građevina može biti i manji od propisanoga člankom 33., pod uvjetom da je tehničkom dokumentacijom dokazano:

* visina građevine mjereno na zabatnoj strani, od sljemena do završne kote uređenog terena, iznosi ne manje od 4,0 m,
* da konstrukcija građevine ima povećani stupanj otpornosti na rušenje od elementarnih nepogoda,
* da u slučaju potresa ili ratnih razaranja rušenje građevine neće u većem opsegu ugroziti živote ljudi, niti izazvati oštećenje na drugim građevinama.

1. Udaljenost pomoćne građevine od stambene zgrade na istoj građevnoj čestici ne može biti manja od 4,0 m, kada se gradi kao posebna dvorišna građevina.

## *Članak brisan!*

2. Udaljenost gospodarskih građevina s potencijalnim izvorom zagađenja od stambenih i poslovnih građevina ne može biti manja od 12,0 m, a u postojećim dvorištima gdje se to ne može postići dopušta se minimalna udaljenost od 8,0 m.
3. Udaljenost gnojišta, gnojišnih i sabirnih jama od stambenih i manjih poslovnih građevina ne može biti manja od 15,0 m, a od građevina za snabdijevanje vodom (bunari, izvori, cisterne i slično) i ulične ograde ne manja od 20,0 m.
4. Udaljenost pčelinjaka od stambenih, poslovnih i gospodarskih građevina u kojima boravi stoka ne može biti manja od 10,0 m.

### 2.2.5. Visina i oblikovanje građevina

2. Za izgradnju na području naselja Kalnik dozvoljava se izgradnja individualnih stambenih zgrada maksimalne visine prizemlje + 1 kat + potkrovlje, te višestambenih zgrada maksimalne visine prizemlje + 2 kata + potkrovlje.
3. Iznimno od gornjeg stavka, unutar granica projekta od važnosti za Općinu – stambeno naselje "Novi Kalnik", označenog na kartografskom prikazu 4. "Građevinska područja naselja", dozvoljena je gradnja višestambenih zgrada maksimalne visine podrum/suteren + prizemlje + 3 kata (Po/Su+P+3).
4. Za izgradnju na ostalom području dozvoljava se izgradnja stambenih zgrada maksimalne visine prizemlje + 1 kat + potkrovlje.
5. Iznimno, omogućuje se i gradnja objekata viših od propisanih, ali samo kada je to nužno zbog djelatnosti koja se u njima obavljaju. Izgradnja unutar prostora zaštićenih povijesnih jezgri naselja, te kontaktnih područja spomenika kulture kao i unutar zaštićenih dijelova prirode omogućuje se u svemu prema posebnim uvjetima nadležnih službi.
6. Najveća etažna visina dvorišnih gospodarskih, pomoćnih i manjih poslovnih građevina uz osnovnu građevinu u pravilu je prizemna, uz mogućnost izgradnje podruma i potkrovlja. Ove građevine trebaju biti usklađene s osnovnom građevinom na čestici i ne smiju je nadvisiti.
7. Potkrovljem se smatra dio građevine ispod krovne konstrukcije, a iznad vijenca posljednje etaže građevine.
8. Najveći gabarit potkrovlja građevine određen je najvećom visinom nadozida od 90 cm za jednokatne, odnosno 150 cm za prizemne zgrade, mjerenom u ravnini pročelja građevine.
9. Prozori potkrovlja, u pravilu, izvedeni su u kosini krova, kao krovne kućice ili na zabatnom zidu.
10. Potkrovlje ili mansarda uređeni za stanovanje i poslovnu namjenu kojima je visina nadozida veća od 90 cm za jednokatne, odnosno 150 cm za prizemne zgrade, smatraju se katom.
12. Postojeća potkrovlja mogu se prenamijeniti u stambene ili druge i u slučajevima kada ukupna izgrađena površina prelazi maksimalnu bruto razvijenu površinu građevine, ukoliko se prenamjena može izvršiti u postojećim gabaritima.
13. Izvedena ravna krovišta, koja zbog loše izvedbe ne odgovaraju svrsi, mogu se preurediti u kosa. Rekonstrukcija će se izvršiti u skladu s aktom za provedbu prostornih planova odnosno aktom za građenje i posebnim uvjetima propisanim u članku 39. ove Odluke.
14. Rekonstrukcijom dobivena potkrovlja iz stavka 1. ovoga članka mogu se privoditi stambenoj ili poslovnoj namjeni.
16. Ispod građevine po potrebi se može graditi podrum.
17. Horizontalni i vertikalni gabariti građevina, oblikovanje pročelja i krovišta, te građevinski materijali moraju biti usklađeni s okolnim građevinama, krajolikom i tradicionalnim načinom izgradnje.
18. Građevine koje se izgrađuju na poluugrađeni način ili u nizu moraju s građevinom na koji su prislonjeni činiti arhitektonsku cjelinu.
19. Lođe na višestambenim zgradama (tzv. "kolektivno stanovanje") moguće je zatvoriti ali isključivo na način da se na pojedinom tipu zgrade primjeni samo jedan oblikovni način zatvaranja lođe.

### 2.2.6. Ograde i parterno uređenje

1. Ulična ograda podiže se iza regulacione linije u odnosu na javnu prometnu površinu. Kada se javna cesta koja prolazi kroz građevinsko područje uređuje kao ulica, udaljenost vanjskog ruba ulične ograde od osi ceste odredit će se prema posebnim uvjetima nadležne službe za ceste.
2. Ograda se može podizati prema ulici i na međi prema susjednim građevnim česticama. Na građevnim česticama ograde se postavljaju s unutrašnje strane međe.
3. Najveća visina ulične ograde može biti 1,60 m, pri čemu podnožje ograde može biti izvedeno od čvrstog materijala (beton, opeka, metal i sl.), najveće visine od 50 cm.
4. Iznimno, ograde mogu biti i više od 1,60 m, kada je to nužno radi zaštite građevine ili načina njenog korištenja.
5. Ulična ograda može biti izvedena kao zeleni nasad (živica) ili prozračna, izvedena od drveta, pocinčane žice ili drugog materijala sličnih karakteristika.
6. Ograda između građevnih čestica gradi se prema mjesnom običaju s lijeve ili desne strane, pri čemu njena visina može iznositi najviše 2,0 m.
7. Dio građevne čestice organiziran kao gospodarsko dvorište na kojem slobodno borave domaće životinje, mora se ograditi ogradom koja onemogućava izlaz stoke i peradi.
8. Kada se građevna čestica formira na način da ima izravni pristup sa sporedne ulice, a svojom stražnjom ili bočnom stranom graniči sa zaštitnim pojasom županijske ili lokalne ceste, građevna se čestica mora ograditi uz te međe na način koji onemogućava izlaz ljudi i domaćih životinja, ogradom visine do 2,0 m.

### 2.2.7. Uvjeti za uređenje na javnim zelenim površinama unutar građevinskog područja naselja

## Članak 45.a

1. U građevinskom području naselja Kalnik određene su tri javne zelene površine – park (Z1), dvije na mjestu glavnog trga u naselju, a jedna unutar stambenog naselja "Novi Kalnik" (jedan od projekata od važnosti za Općinu). Pokraj župnog dvora u građevinskom području naselja Kalnik, određena je javna zelena površina – Biblijski vrt mira (Z2).
2. Na javnim zelenim površinama iz prethodnog stavka dozvoljeno je uređenje: trgova, staza, vodenih elemenata (fontane, jezerca i sl.), skulptura, manjih sportskih igrališta, dječjih igrališta te elemenata urbane opreme. Dozvoljena je sadnja isključivo autohtonog biljnog materijala. Na javnoj zelenoj površini dozvoljeno je postavljanje montažno-demontažnih građevina (kioska, nadstrešnica, reklamnih panoa i sl.) i to isključivo Odlukom Općinskog vijeća.

### 2.2.8. Uvjeti za gradnju i uređenje na površinama javne i društvene namjene unutar građevinskog područja naselja

## Članak 45.b

1. Uvjeti za gradnju i uređenje na površinama javne i društvene namjene unutar građevinskog područja naselja dani su u poglavlju 4. "Uvjeti smještaja društvenih djelatnosti" ove Odluke.

### 2.2.9. Uvjeti za gradnju i uređenje na površinama gospodarske namjene – ugostiteljsko-turističke unutar građevinskog područja naselja

## Članak 45.c

1. Uvjeti za gradnju i uređenje na površinama gospodarske namjene – ugostiteljsko-turističke unutar građevinskog područja naselja dani su u poglavlju 3. "Uvjeti smještaja gospodarskih djelatnosti" ove Odluke.

### 2.2.10. Uvjeti za gradnju i uređenje na površinama športsko-rekreacijske namjene unutar građevinskog područja naselja

## Članak 45.d

1. Uvjeti za gradnju i uređenje na površinama športsko-rekreacijske namjene unutar građevinskog područja naselja dani su u poglavlju 4. "Uvjeti smještaja društvenih djelatnosti" ove Odluke.

### 2.2.11. Uvjeti za gradnju i uređenje na površinama javne i društvene / poslovne namjene unutar građevinskog područja naselja

## Članak 45.e

1. Uvjeti za gradnju i uređenje na površinama javne i društvene / poslovne namjene unutar građevinskog područja naselja dani su u poglavlju 4. "Uvjeti smještaja društvenih djelatnosti".

## 2.3. Izgrađene strukture van naselja

1. Građevine koje se mogu ili moraju graditi izvan građevinskog područja moraju se projektirati, graditi i koristiti na način da ne ometaju poljoprivrednu i šumsku proizvodnju, korištenje drugih objekata, te da ne ugrožavaju vrijednosti čovjekovog okoliša i krajolika.
2. Izvan građevinskog područja, na području Općine, može se na pojedinačnim lokacijama odobravati izgradnja građevina koje po svojoj namjeni zahtijevaju izgradnju izvan građevinskog područja, kao što su:

* građevine za povremeno stanovanje u zonama povremenog stanovanja (kuće za odmor, građevine za vikend i hobi djelatnosti, klijeti, spremišta voća i alata i slično),
* infrastrukturne građevine (prometne, energetske, komunalne i druge),
* sportsko-rekreacijska igrališta na otvorenom,
* vojne i druge građevine od interesa za obranu zemlje i zaštitu od elementarnih nepogoda,
* građevine za istraživanje i eksploataciju mineralnih sirovina (šljunka i pijeska, plina, nafte, geotermalnih voda),
* stambene i gospodarske građevine u funkciji obavljanja poljoprivrednih djelatnosti:

## stambeno - gospodarski sklopovi (farme),

## građevine za uzgoj životinja (tovilišta),

## uzgoj nasada (rasadnici, staklenici, plastenici i slično),

* građevine za potrebe lovstva i gospodarenja šumama,
* mlinovi i silosi,
* pčelinjaci,
* ugljenice,
* vapnenice,
* spremišta drva u šumama,
* pilane,
* ribnjaci, racilnjaci i slično,
* asfaltnih baza, betonara i drugih građevina u funkciji obrade mineralnih sirovina unutar određenih eksploatacijskih polja,
* separacija šljunka i pijeska,
* streljane,
* pilovi i kapelice.

1. Izgradnja građevina iz stavka 2. ovoga članka na pojedinačnim lokacijama površine veće od 10,0 ha može se odobravati samo ukoliko je predviđena Planom namjene površina.
2. Pod građevinama u smislu stavka 2. alineje 6. ovoga članka ne smatraju se građevine povremenog stanovanja.
3. Iznimno, izvan građevinskog područja može se odobravati zamjena, adaptacija, sanacija i rekonstrukcija postojećih stambenih i gospodarskih građevina koje su izgrađene na temelju građevinske dozvole, posebnog rješenja ili prije 15. veljače 1968., a ovom Odlukom se tretiraju kao postojeća izgradnja izvan građevinskog područja.
4. Na izgrađenim građevnim česticama iz stavka 5. ovoga članka iznimno je, radi osiguranja potrebe obnavljanja seoskog gospodarstva, moguća i izgradnja novih stambenih i gospodarskih građevina.

### 2.3.1. Građevine povremenog stanovanja

2. Građevine namijenjene za povremeno stanovanje (kuće za odmor, građevine za vikend i hobi djelatnosti, ugostiteljsko-turističke zgrade za turistički smještaj, klijeti, spremišta voća i alata i slično) mogu se graditi u području zona povremenog stanovanja /M3/ (za povremeno stanovanje, vikend i hobi djelatnosti), na površinama označenim kao zone klijeti ili na površinama koje se u katastru vode kao vinogradi i voćnjaci, i to kao samostojeće građevine s najviše 42,0 m2 površine tlocrtne projekcije građevine te najveće etažne visine prizemlje, uz mogućnost izvedbe podruma i potkrovlja (V=Po+Pr+Ptkr). Za klijet ili spremište voća navedena površina je najveća dopuštena kada se gradi u vinogradu ili voćnjaku minimalne površine od 250 do 1000 m2, od 1000 do 2000 m2 objekt može biti veličine do 60 m2, te se može uvećati za 10 m2 za svakih daljnjih 1000 m2 vinograda ili voćnjaka.
3. Za izgradnju građevina namijenjenih povremenom stanovanju unutar etnoloških zona utvrđeni su stroži uvjeti definirani člankom 116. ove Odluke.
4. Za izgradnju građevina namijenjenih povremenom stanovanju unutar značajnog krajobraza "Kalnik", najveća etažna visina je prizemlje, uz mogućnost izvedbe podruma (V=Po+Pr).
5. Na kartografskim prikazima 4. "Građevinska područja naselja" i 1. "Korištenje i namjena površina" označena su područja dominantnih vinograda na kojima se dozvoljava jedino izgradnja klijeti, a u svrhu očuvanja tradicije uzgoja vinove loze i karakterističnog krajobraza. Uvjet za mogućnost izgradnje klijeti je vinograd najmanje površine iz stavka 1. ovoga članka.
6. Kada se klijet, odnosno spremište voća lociraju u blizini sjeverne međe do susjednog vinograda, udaljenost građevine od te međe ne može biti manja od srednje visine vijenca u odnosu na završnu kotu uređenog terena, a nikako manja od 3,0 m.
7. Udaljenost klijeti, odnosno spremišta voća, od ostalih međa ne može biti manja od 1,0 m, iznimka su već izgrađeni objekti koji mogu biti udaljeni 0,5 m od međe ili na međi.
8. Međusobna udaljenost klijeti, odnosno spremišta voća, koje su izgrađene na susjednim građevnim česticama ne može biti manja od 6,0 m.
9. Iznimno, kada susjedi sporazumno zatraže izdavanje akta za provedbu prostornih planova odnosno akta za građenje za gradnju klijeti ili spremišta voća na poluugrađeni način, građevina se može graditi uz susjednu među. Niz se završava na dvojnom objektu.
10. Izgradnja garaža i pomoćnih prostorija (spremišta, drvarnice) dozvoljava se samo unutar gabarita građevina, u okviru površine tlocrtne projekcije građevine iz stavka 1. ovoga članka.
11. Od ostalih građevina u zoni povremenog stanovanja dozvoljava se izgradnja manjih kapelica prizemne etaže i pilova, te građevina prometne i komunalne infrastrukture.
13. Građevine ili dijelovi građevina iz članka 47. stavka 1. ove Odluke mogu se koristiti kao građevine ugostiteljsko-turističke namjene za potrebe seoskog turizma ukoliko za to postoje tehnički uvjeti i minimalni stupanj infrastrukturne opremljenosti (mogućnost priključka na prometnu površinu, opskrba vodom i električnom energijom, odgovarajuće rješenje odvodnje otpadnih voda i zbrinjavanja otpada) i da je građevine moguće prilagoditi za obavljanje djelatnosti na način da se ne utječe na promjenu ambijenta čiji su dio te da se korištenjem ne remeti funkcioniranje susjednih građevina.
14. Građevine za povremeno stanovanje u izdvojenim građevinskim područjima izvan naselja (M3), mogu se prenamijeniti u građevine namijenjene isključivo stalnom stanovanju, ako su ispunjeni sljedeći uvjeti:

* da je građevina i njena lokacija u skladu s uvjetima propisanim za ovu vrstu građevina u građevinskim područjima naselja a koji se odnose na koeficijent izgrađenosti, te minimalne udaljenosti od javne prometne površine, susjedne međe i drugih građevina,
* da postoji minimalni stupanj opremljenosti infrastrukturom (javna prometna površina, mogućnost priključka na električnu i vodovodnu mrežu),
* da je građevinu moguće prenamijeniti, rekonstruirati i prilagoditi suvremenim zahtjevima stanovanja s time da se ne remeti funkcioniranje susjednih građevina.

2. Građevine treba pozicionirati u dijelu građevne čestice uz prometnu površinu, ali ne na manjoj udaljenosti od 3,0 m, te ne većoj od 25,0 m od prometne površine. Prometna površina mora prema posebnim propisima zadovoljavati uvjetima protupožarnog puta.
3. Najmanja dopuštena udaljenost građevine od granica susjednih čestica ne može biti manja od 1,0 m na jednoj i 3,0 m na drugoj strani.
4. Međusobna udaljenost građevina koje su izgrađene na susjednim česticama ne može biti manja od 4,0 m.
5. Iznimno, kada susjedi sporazumno zatraže izdavanje akta za provedbu prostornih planova odnosno akta za građenje za gradnju građevina povremenog stanovanja na poluugrađeni način, građevina se može graditi uz susjednu među.
6. Visina građevina mjerena od kote zaravnatog terena neposredno uz građevinu na nižem dijelu do kote sljemena krovišta može iznositi najviše 8,5 m.
7. Krovište se obvezatno izvodi kao koso, nagiba do 45º.
8. Oblikovanje građevina, ograda i parternog uređenja građevnih čestica treba biti u skladu s okolinom i tradicijskom arhitekturom.

### 2.3.2. Infrastrukturne građevine

1. Infrastrukturne građevine (prometne, energetske i komunalne), koje se u skladu s člankom 44. Zakona o prostornom uređenju mogu ili moraju graditi izvan građevinskog područja, su:

* prometne građevine,
* cestovne prometnice svih kategorija i nivoa opremljenosti (državne, županijske i lokalne), uključujući sve prateće građevine i uređaje (mostovi, nadvožnjaci, podvožnjaci, propusti, benzinske postaje i druge građevine u funkciji cestovnog prometa),
* elektronički komunikacijski sustavi i ostali sustavi veza (TV, radio i drugi),
* energetske građevine,
* elektroenergetske građevine (objekti za proizvodnju i transport električne energije),
* građevine za proizvodnju i transport nafte i plina s pripadajućim objektima, odnosno uređajima i postrojenjima,
* građevine eksploatacije mineralnih sirovina (pijesak, šljunak, geotermalna voda),
* vodne građevine,
* građevine za obranu od poplava (nasipi, kanali, retencije i akumulacije),
* regulacijske građevine (regulacije vodotoka, prokopi, izmjena profila, vodne stepenice),
* građevine za melioracijsku odvodnju,
* građevine za korištenje voda (vodoopskrbni sustavi i vodozahvati),
* građevine za zaštitu voda (sustavi odvodnje otpadnih voda),
* komunalne instalacije za potrebu opskrbe naselja električnom energijom, vodom, plinom, telekomunikacijskim uslugama, instalacije za odvodnju otpadnih voda, kao i sve prateće građevine u svezi sa njima.

1. Iznimno od stavka 1. ovoga članka, unutar značajnog krajobraza "Kalnik", a do donošenja Prostornog plana područja posebnih obilježja "Kalnik", nije dozvoljena izgradnja građevina osim onih za koje se utvrdi da su od županijskog ili državnog interesa ili su predviđeni kartografskim prikazima broj 1. "Korištenje i namjena površina", broj 2. "Infrastrukturni sustavi" i broj 4. "Građevinska područja naselja".
2. Trase infrastrukturnih koridora i objekata usmjeriti i voditi tako da se koriste zajednički koridori te da se maksimalno isključe iz zona koje su osobito vrijedne.
3. Infrastrukturne trase i koridore uskladiti s osnovnim namjenama prostora tako da što manje narušavaju građevinska područja i izgrađene strukture izvan naselja, te vrijedne prirodne predjele i kulturno-povijesna dobra.
4. Odredbama ovog Prostornog plana predviđa se daljnji razvoj sustava prometa, vodoopskrbe, odvodnje, plinoopskrbe, elektroopskrbe i elektroničkih komunikacija.

### 2.3.3. Sportsko-rekreacijska igrališta na otvorenom

2. Izvan građevinskog područja mogu se graditi i uređivati sportsko-rekreacijska igrališta na otvorenom, dječja igrališta, staze, šetnice, zelene površine i drugi slični zahvati u prostoru.
3. Sportsko-rekreacijska igrališta potrebno je što više uklopiti u prirodni prostor bez gradnje natkrivenih dijelova. Dozvoljena je gradnja pratećih zgrada (spremište rekvizita, sanitarni čvor i sl.) najveće visine prizemlje i najveće tlocrtne površine do 30 m2.

### 2.3.4. Građevine za istraživanje i eksploataciju mineralnih sirovina

1. Eksploatacija mineralnih sirovina uvjetovana je položajem njihovog ležišta. Aktivna eksploatacijska polja su Vojnovec i Hruškovec 4 – Jazvine. Ovim Prostornim planom ne dozvoljava se širenje eksploatacijskog polja Vojnovec.
2. Istražni radovi i eksploatacija odobravaju se unutar eksploatacijskog polja iz stavka 1. ovoga članka prema odredbama ovog Prostornog plana i u skladu s izrađenom dokumentacijom na načelima zaštite okoliša te posebnim propisima.
4. Nakon završene eksploatacije mineralnih sirovina ili trajnog obustavljanja radova rudarska organizacija je dužna izvršiti sanaciju i privesti zemljište prvobitnoj namjeni.
5. Iznimno, zemljište se može privesti i drugoj namjeni koja nije u suprotnosti s dokumentima prostornog uređenja.
6. Mjere sanacije provodit će se u skladu s važećom zakonskom regulativom.
7. Sanacija eksploatiranih površina unutar eksploatacijskog polja može se vršiti s inertnim građevinskim otpadom.

### 2.3.5. Poljoprivredno-gospodarska namjena

2. Farmom se smatra funkcionalno povezana grupa zgrada s pripadajućim poljoprivrednim zemljištem, koja se u pravilu izgrađuje izvan građevinskog područja.
4. Zgrade koje se mogu graditi u sklopu farme su:

* stambene građevine za potrebe stanovanja vlasnika i uposlenih djelatnika,
* gospodarske građevine za potrebe biljne i stočarske proizvodnje,
* poslovno turističke građevine za potrebe seoskog turizma,
* industrijske građevine za potrebe prerade i pakiranja poljoprivrednih proizvoda koji su u cijelosti ili pretežno proizvedeni na farmi.

1. Površina i raspored građevina iz stavka 1. ovoga članka utvrđuju se aktom za provedbu prostornih planova odnosno aktom za građenje u skladu s potrebama tehnologije pojedine vrste poljoprivredne djelatnosti.
2. Za izgradnju pojedinih vrsta građevina iz stavka 1. ovoga članka primjenjuju se odredbe za visinu izgradnje, najveću bruto izgrađenost građevne čestice, minimalne udaljenosti od javne prometne površine, susjedne građevne čestice i drugih građevina kao i za izgradnju u sklopu građevinskih područja.
4. Gospodarske građevine za intenzivnu stočarsku i peradarsku proizvodnju mogu se graditi na minimalnim udaljenostima od građevinskog područja naselja, te županijskih i lokalnih cesta:

|  |  |  |  |
| --- | --- | --- | --- |
| Broj uvjetnihgrla | udaljenost od (m) | | |
| građevinskog područja naselja | županijske ceste | lokalne ceste |
| 50-100 | 100 m | 30 m | 30 m |
| preko 100 | 100 m | 100 m | 30 m |

1. Uvjetnim grlom podrazumijeva se grlo težine 500 kg i obilježava koeficijentom 1. Sve vrste stoke svode se na uvjetna grla primjenom sljedećih koeficijenata:

|  |  |
| --- | --- |
| Vrsta stoke | Koeficijent |
| krava, steona junica | 1,00 |
| bik | 1,50 |
| vol | 1,20 |
| junad 1-2 god. | 0,70 |
| junad 6-12 mjeseci | 0,50 |
| telad | 0,25 |
| krmača + prasad | 0,30 |
| tovne svinje do 6 mjeseci | 0,25 |
| mlade svinje 2-6 mjeseci | 0,13 |
| prasad do 2 mjeseca | 0,02 |
| teški konji | 1,20 |
| srednje teški konji | 1,00 |
| laki konji | 0,80 |
| ždrebad | 0,75 |
| ovce i ovnovi | 0,10 |
| janjad | 0,05 |
| perad | 0,01 |
| nojevi | 1,20 |
| sitni glodavci, krznaši | 0,02 |

1. Izvan građevinskog područja može se dozvoliti gradnja gospodarskih građevina za uzgoj životinja (stoke i peradi) i kada njihov broj premašuje broj uvjetnih grla dozvoljen za uzgoj u naselju.
2. Površina građevne čestice za građevine iz stavka 1. ovoga članka ne može biti manja od 2.000 m2, s najvećom izgrađenošću kigmax=0,4.
3. Iznimno, udaljenost tovilišta od stambene građevine na usamljenoj izgrađenoj građevnoj čestici može biti i manja ukoliko je o tome suglasan vlasnik građevine na navedenom građevinskom području, pod uvjetom da je tovilište propisno udaljeno od drugih građevinskih područja.
4. Za gospodarske građevine za uzgoj životinja, što će se graditi na građevnoj čestici zatečenog gospodarstva, udaljenost od stambene zgrade tog gospodarstva, odnosno od zdenca ne smije biti manja od 30 m, uz uvjet da su propisno udaljene od ostalih lokaliteta utvrđenih u tablici iz stavka 1. prethodnog članka.
5. Poljoprivredno zemljište na kojem postoji pojedinačna gospodarska građevina, čija je veličina i vrsta takva da to zemljište, u smislu ove Odluke, ne bi bilo dovoljno veliko za izgradnju dvaju gospodarskih objekata, ne može se parcelirati na manje dijelove, bez obzira u koje je vrijeme i po kojoj osnovi je ta građevina podignuta.
6. Etažna visina pojedinačnih gospodarskih građevina je prizemnica s mogućnošću izvedbe podruma, te tavana kao spremišta.
7. Iznimno od stavka 1. ovoga članka omogućava se izgradnja i viših objekata ukoliko je to neophodno zbog tehnološkog rješenja (mlinovi, silosi i slično).
8. Oblikovanje pojedinačnih gospodarskih građevina mora u pravilu biti u skladu s lokalnom graditeljskom tradicijom.
10. Na poljoprivrednim površinama unutar ili izvan građevinskih područja mogu se graditi staklenici za uzgoj povrća, voća i cvijeća, te plastenici.
11. Plastenicima se smatraju montažne građevine od plastične folije na drvenom ili metalnom roštilju.
12. Na potocima i stajaćim vodama mogu se graditi ribnjaci u skladu s posebnim uvjetima nadležnih ustanova i službi.
13. Na potocima se mogu graditi i male hidroelektrane, te mlinovi, u skladu s posebnim uvjetima nadležnih ustanova i službi.

## Članak 62.a

1. Izvan građevinskog područja mogu se graditi građevine za proizvodnju drvenog ugljena – ugljenice. Ugljenice moraju biti udaljene najmanje 200 m od granica građevinskog područja naselja stambene namjene. Kod izdavanja odobrenja za gradnju ugljenica od nadležne policijske uprave obavezno se moraju zatražiti posebni uvjeti iz područja zaštite od požara. Svi zahvati trebaju se izvesti na način da se osigura sprečavanje emisije štetnih tvari u zrak te zagađenje voda i tla.

### 2.3.6. Posebna namjena

1. Ovim Prostornim planom određena je zona posebne namjene (oznaka N) OUP "Kalnik", prikazana na kartografskim prikazima broj 1. "Korištenje i namjena površina" u mjerilu 1:25000 i broj 4.2.1. "Građevinska područja naselja - Kalnik – središnji dio naselja" u mjerilu 1:5000.
2. Zaštitne i sigurnosne zone građevine iz stavka 1. ovoga članka određene su Tablicom 2.1. Pravilnika o zaštitnim i sigurnosnim zonama vojnih objekata. Za sve zahvate u prostoru unutar zaštitnih i sigurnosnih zona potrebno je ishoditi posebne uvjete i suglasnost Službe za nekretnine, graditeljstvo i zaštitu okoliša Ministarstva obrane Republike Hrvatske.

# 3. Uvjeti smještaja gospodarskih djelatnosti

2. Pod gospodarskim djelatnostima podrazumijevaju se poslovne građevine i proizvodni pogoni čiste industrije, servisne i zanatske djelatnosti, skladišta i servisi, te ostale djelatnosti koje svojim postojanjem i radom ne otežavaju i ugrožavaju ostale funkcije i čovjekovu okolinu u naselju.
3. Građevne čestice u zoni gospodarskih djelatnosti moraju biti odijeljene zelenim pojasom ili javnom prometnom površinom od građevnih čestica stambenih i javnih građevina u zonama mješovite izgradnje.
5. Za smještaj gospodarskih djelatnosti:

* proizvodno-poslovnih,
* poljoprivredno-gospodarskih,
* ugostiteljsko-turističkih djelatnosti,

## koje se planiraju integriranjem djelatnosti na jednom prostoru odnosno koje se planiraju kao kompleksna izgradnja na većoj površini, formiraju se zone izdvojene namjene.

1. Zone izdvojene namjene iz stavka 1. ovoga članka formiraju se unutar građevinskog područja naselja ili kao zasebna građevinska područja izdvojeno u odnosu na prostor za razvoj naselja.

## 3.1. Proizvodno-poslovne djelatnosti

2. Za smještaj proizvodno-poslovnih djelatnosti (proizvodne djelatnosti, proizvodno industrijske i proizvodno-zanatske te poslovne djelatnosti: komunalno servisne, trgovačke i uslužne) formiraju se zone gospodarske namjene.
3. Unutar zone gospodarske namjene mogu se graditi građevine i uređivati prostori za proizvodnu industrijsku (proizvodni pogoni i kompleksi) i proizvodnu zanatsku namjenu (malo i srednjeg poduzetništvo), poslovnu komunalno-servisnu namjenu (skladišta i servisi, kamionski terminali i slično) te ostalu poslovnu trgovačku i uslužnu namjenu (trgovački centri, veletržnice, uslužni sadržaji, upravne zgrade i slično).
4. Zone gospodarske namjene određene ovim Prostornim planom kao izdvojena građevinska područja izvan naselja i prikazane na kartografskom prikazu broj 1. "Korištenje i namjena površina" i 4.0. "Građevinska područja naselja", su sljedeće:

* industrijske zone Popovec Kalnički – "Istok" i "Zapad" (I1)
* industrijske zone Potok Kalnički – "Sjever" i Kalnik - "Jug" (I1).

1. U industrijskim zonama Popovec Kalnički – "Istok" i "Zapad" predviđena je gradnja i uređenje: tehnološkog parka, energane na sječku, tvornice za proizvodnju lamela, staklenika, hladnjača za voće i povrće, industrijskih hala, skladišta i slično, te zelenih površina i prometne i komunalne infrastrukture.
2. U industrijskoj zoni Potok Kalnički – "Sjever" predviđena je gradnja i uređenje: punionice vode, skladišta i slično, te rekreacijskih sadržaja u cilju promocije izvorske vode, zelenih površina i prometne i komunalne infrastrukture. Rekreacijski sadržaji uz punionicu obuhvaćaju gradnju i uređenje:

* ugostiteljsko-turističkih sadržaja, spremišta, servisnih prostorija i slično,
* uređenje jezera,
* staza, dječjih i manjih sportskih igrališta, mjesta za sjedenje i boravak (sjenica i sl.), nadstrešnica, vidikovaca, ograda, fontana, informativnih ploča i putokaza te drugih sličnih zahvata u prostoru,
* zelenih površina,
* prometne i komunalne infrastrukture.

1. U industrijskoj zoni Kalnik - "Jug" predviđena je gradnja i uređenje: industrijskih hala, skladišta i slično, te zelenih površina i prometne i komunalne infrastrukture.
2. Gore navedene industrijske zone označene su kao projekti od važnosti za Općinu na kartografskom prikazu 4. "Građevinska područja naselja".
3. Na čestici je dozvoljena gradnja jedne ili više zgrada osnovne namjene te jedna ili više pomoćnih građevina.
4. Unutar zona gospodarske namjene iz stavka 3. prethodnog članka, izgradnja građevina odnosno kompleksa građevina treba biti tako koncipirana da:

* minimalna veličina građevne čestice iznosi 3.000 m2,
* najveći koeficijent izgrađenosti građevinske čestice/zahvata (kig) iznosi do 0,6, a najmanji 0,1,
* najviša visina vijenca građevina može iznositi 8,5 m, odnosno dvije nadzemne etaže i potkrovlje (Po+Pr+1kat+Ptkr), a iznimno i više za pojedine građevine ili dijelove građevine u kojima proizvodno-tehnološki proces to zahtijeva,
* građevine budu izgrađene na samostojeći način u odnosu na građevine na susjednim građevnim česticama,
* građevine budu izgrađene na mješoviti (samostojeći, poluugrađeni) način u odnosu na građevine na istoj građevnoj čestici (proizvodni ili poslovni kompleks),
* najmanja udaljenost građevine od susjednih čestica mora biti veća ili jednaka njezinoj visini, ali ne manja od 5,0 m,
* udaljenost građevina proizvodno-poslovne namjene od građevina unutar građevinskih područja naselja, osim od proizvodno-poslovnih građevina, iznosi najmanje 30 m,
* najmanje 20% od ukupne površine građevne čestice/zahvata mora biti ozelenjeno,
* se prema susjednoj građevnoj čestici stambene i javne namjene uredi zeleni pojas (tampon visokog zelenila) u širini minimalno 5,0 m,
* građevna čestica mora imati osiguran pristup na javnu prometnu površinu najmanje širine kolnika od 5,5 m,
* prostor za potrebna parkirališna mjesta osigurava se na građevnoj čestici sukladno odredbama članka 26. ove Odluke,
* ograda postavljena na regulacijskom pravcu bude s parapetom od najviše 0,75 m visine, a preostalim dijelom providna do ukupne visine od najviše 2,5 m,
* krovovi mogu biti izvedeni kao ravni, bačvasti, šed ili kosi nagiba od 18 do 35º.

## Članak 67.a

1. Na površinama gospodarske namjene – proizvodne (I1) moguće je uz ostale djelatnosti, planirati/obavljati različite djelatnosti gospodarenja otpadom, uključujući skladištenje, obradu i sve oblike proizvodnih djelatnosti gospodarenja otpadom u smislu recikliranja.

## 3.2. Poljoprivredno-gospodarska namjena

2. Ovim Prostornim planom, posebno su određene izdvojene zone gospodarske namjene za specifičnu gospodarsku poljoprivrednu djelatnost koje su posebno označene na kartografskom prikazu broj 1. "Korištenje i namjena površina" i kartografskom prikazu broj 4. "Građevinska područja naselja" i to kao površine poljoprivredno-gospodarske namjene (oznaka M4).
3. Površine poljoprivredno – gospodarske namjene - farme (oznaka M4) određene su za smještaj različitih radno-gospodarskih sadržaja vezano uz poljoprivrednu gospodarsku djelatnost odnosno za smještaj:

* proizvodno-prerađivačkih građevina za potrebe prerade i pakiranja poljoprivrednih proizvoda, te građevina za skladištenje poljoprivrednih proizvoda,
* pomoćnih građevina (garaže, spremišta poljoprivrednih strojeva, alata i slično),
* stambenih građevine za potrebe stanovanja vlasnika i uposlenih djelatnika,
* trgovačkih sadržaja (za plasman poljoprivrednih proizvoda i prerađevina),
* osnovnih gospodarskih građevina za potrebe poljoprivredne biljne i stočarske proizvodnje,
* gospodarske građevine za uzgoj i tov.

1. Uvjeti smještaja građevina u funkciji obavljanja poljoprivredne djelatnosti prikazani su u poglavlju 2.3.5. "Poljoprivredno gospodarska namjena" ove Odluke.

## 3.3. Ugostiteljsko-turistička namjena

1. Za smještaj ugostiteljsko-turističkih djelatnosti formiraju se zone ugostiteljsko-turističke namjene (oznaka T).
2. Pod ugostiteljsko-turističkim djelatnostima u zonama izdvojene namjene podrazumijevaju se prvenstveno usluge pružanja smještaja u građevinama ugostiteljsko-turističke namjene (hoteli, moteli, turistička-apartmanska naselja, bungalovi, kamp-autokamp, specifične pojedinačne ugostiteljsko-turističke građevine, pansioni, guest house i druge građevine smještajnog tipa u kojima će se gostima pružati usluge smještaja i prehrane i druge usluge uobičajene u ugostiteljstvu).
3. Unutar ugostiteljsko-turističkih zona, uz osnovne turističko-ugostiteljske sadržaje iz stavka 2. ovoga članka, moguć je smještaj i drugih sadržaja kojima se upotpunjuje i kvalitativno dopunjuje turistička ponuda uz uvjet da pretežiti dio zone ostane u osnovnoj namjeni i to: športsko-rekreacijskih, ugostiteljskih, trgovačkih, uslužnih i drugih sadržaja kompatibilnih osnovnoj namjeni.
4. Zone ugostiteljsko-turističke namjene (oznaka T, T1 i T3) određene ovim Prostornim planom kao izdvojena građevinska područja izvan naselja prikazana su na kartografskim prikazima broj 1. "Korištenje i namjena površina" i broj 4. "Građevinska područja naselja".
5. Građevine ugostiteljsko-turističke djelatnosti moguće je graditi i na zasebnoj čestici kao zgrade osnovne namjene unutar građevinskog područja naselja na površini pretežito stambene namjene.
6. Na svim građevnim česticama planiranim za gradnju građevina ugostiteljsko-turističke namjene omogućuje se uređenje staza, dječjih igrališta, mjesta za sjedenje i boravak (sjenica i slično), nadstrešnica, vidikovaca, ograda, fontana, informativnih ploča i putokaza te drugih sličnih zahvata u prostoru te građevina prometne i komunalne infrastrukture.
7. Unutar zona ugostiteljsko-turističke namjene, unutar građevinskih područja naselja na zasebnoj čestici na površini pretežito stambene namjene, unutar građevinskog područja naselja na površini gospodarske namjene - ugostiteljsko-turističke i unutar izdvojenih građevinskih područja izvan naselja, izgradnja građevina odnosno kompleksa građevina treba biti tako koncipirana da:

* tvore jedinstvenu cjelinu, koja se može realizirati etapno,
* da se planira samostojeća izgradnja,
* smještajne građevine te građevine pratećih sadržaja, potrebno je smještajem i veličinom, a osobito visinom uklopiti u mjerilo okoliša,
* gustoća kapaciteta ne prelazi 100 ležaja/ha,
* iznimno od podstavka 4. ovoga članka, unutar područja značajnog krajobraza "Kalnik", gustoća kapaciteta ne prelazi 60 ležaja/ha,
* najveći koeficijent izgrađenosti (kig) je 0,4, a najmanji 0,1,
* iznimno od podstavka 6. ovoga stavka najveći koeficijent izgrađenosti (kig) za kampove je 0,05 (pomoćne građevine-sanitarije i slično),
* iznimno od podstavka 6. ovoga stavka, u centru naselja Kalnik, unutar granice središnjeg dijela naselja Kalnik označene na kartografskim prikazima 4. "Građevinska područja naselja", dozvoljava se maksimalni kig=0,6
* vrsta i kapacitet pratećih sadržaja određuje se proporcionalno u odnosu na osnovne smještajne kapacitete,
* prateći sadržaji zatvorenog tipa mogu biti do 40% BRP,
* otvoreni bazeni, rekreacijski ribnjaci i športski tereni ne uračunavaju se u koeficijent izgrađenosti,
* najveća visina građevina može biti dvije nadzemne etaže i to: prizemlje i kat, uz mogućnost izgradnje podruma i potkrovlja (Po+Pr+1+Pk), maksimalna visina vijenca iznosi 8,5 m,
* najmanje 40% površine mora biti u prirodnom terenu (ozelenjeno/uređeno kao parkovno zelenilo),
* prostorna cjelina ugostiteljsko-turističke namjene mora imati odgovarajući pristup na javno-prometnu površinu najmanje širine kolnika od 5,5 m,
* prostor za potrebna parkirališna mjesta osigurava se unutar zahvata na način da se za jednu smještajnu jedinicu (soba, apartman) planira najmanje jedno parkirališno mjesto, a za ostalo sukladno odredbama članka 26. ove Odluke, a moraju se predvidjeti i parkirališna mjesta za autobuse,
* za određene skupine ugostiteljskih smještajnih jedinica (SJ) proračunski broj kreveta je: za hotele i druge pojedinačne smještajne građevine (2 kreveta/1SJ), turističko naselje (3 kreveta/1SJ), kamp (3 kreveta/1SJ),
* u sklopu zone ugostiteljsko-turističke namjene stambena namjena može se planirati samo iznimno za potrebe stanovanja vlasnika (uposlenih djelatnika), osim kao posebno određeno za turističko naselje koje se uređuje kao eko selo.

1. Planom je određeno izdvojeno građevinsko područje izvan naselja ugostiteljsko-turističke namjene - hotel (T1) kao jedan od projekata od važnosti za Općinu ("Kalnik za zdravlje"). Za tu površinu određuje se obveza izrada Urbanističkog plana uređenja uz sljedeće smjernice:

* najmanja veličina čestice je 1500 m2, a najveća je jednaka površini zone,
* na čestici je dozvoljena gradnja jedne ili više zgrada osnovne namjene te jedna ili više pomoćnih građevina,
* dozvoljen je kapacitet od 120 ležajeva/ha,
* najveći dopušteni koeficijent izgrađenosti (kig) je 0,4,
* dozvoljen je veći broj etaža od onog iz prethodnog stavka, a najveći dopušteni broj etaža i visine odredit će se Urbanističkim planom uređenja,
* najmanja udaljenost do regulacijske linije je 10 m, a od susjedne čestice 5 m,
* najmanje 40% površine mora se urediti kao zelena površina na prirodnom tlu,
* potreban broj parkirnih mjesta potrebno je osigurati na vlastitoj građevnoj čestici.

1. Posebno se određuje kada se turističko naselje planira za specifično uređenje kao eko selo:

* izgradnja se planira na načelu sukladnosti arhitektonskog izraza s elementima autohtonog urbaniteta i tradicijske arhitekture,
* pratećim sadržajima smatraju se sve dopustive namjene kompatibilne uređivanju predmetnog prostora u funkciji eko-sela kao što su sadržaji stambene namjene s pomoćnim i gospodarskim građevinama, sadržaji trgovačke, uslužne, ugostiteljske, športsko-rekreacijske, poslovne, poslovno-zanatske i slične,
* stambena namjena može se planirati tako da stambena građevina uključuje minimalno 1 turističku smještajnu jedinicu (min 3 kreveta/1 jedinici), poljoprivredno-gospodarske građevine mogu se planirati za najviše 10 uvjetnih grla.

# 4. Uvjeti smještaja društvenih djelatnosti

## 4.1. Uvjeti uređenja i gradnje građevina javne i društvene namjene

2. Prostornim planom osigurani su prostorni uvjeti smještaja i razvitka sustava društvenih djelatnosti: predškolskih i školskih ustanova, zdravstvenih i socijalnih ustanova, građevina kulture i športa, vjerskih građevina te ostalih građevina javnog interesa.

### 4.1.1. Površine javne i društvene namjene unutar građevinskog područja naselja

## Članak 72.a

1. Planom su određene površine javne i društvene namjene unutar građevinskih područja naselja prikazane na kartografskim prikazima 1. "Korištenje i namjena površina" i 4. "Građevinska područja naselja".
2. Dvije površine javne i društvene namjene, unutar građevinskog područja naselja Kalnik, označene su kao projekti od važnosti za Općinu, za smještaj:

* zgrade Općine, Doma za nezbrinutu djecu te višenamjenske dvorane sa aquaparkom (D2)
* vatrogasnog doma i nogometnog igrališta (D8)

## prikazane na kartografskim prikazima 1. "Korištenje i namjena površina" i 4. "Građevinska područja naselja".

1. Planom je određena površina javne i društvene / poslovne namjene (D/K) unutar građevinskog područja naselja Kalnik na kojoj se nalazi zgrada javne i društvene namjene, tržnice i uređenja trga.
2. Izgradnja na svim površinama javne i društvene namjene te površini javne i društvene / poslovne namjene unutar građevinskog područja naselja iz ovog članka, moguća je neposrednom provedbom ovog Plana.
3. Građevine za javne i društvene djelatnosti mogu se graditi i na svim drugim površinama unutar granica građevinskih područja naselja na posebnoj građevnoj čestici ili na čestici sa stambenom građevinom, u sklopu stambene ili stambeno-poslovne građevine ili u posebnoj građevini uz uvjet da se poštuje izgrađenost građevne čestice i katnost propisana za stambene građevine.

## Članak 72.b

1. Na površini javne i društvene namjene – socijalne (D2) iz članka 72.a, određenoj za smještaj zgrade Općine, Doma za nezbrinutu djecu te višenamjenske dvorane sa aquaparkom, dozvoljena je gradnja i uređenje:

* zgrade Općine,
* Vatrogasnog doma,
* Doma za nezbrinutu djecu,
* Višenamjenske dvorane sa unutarnjim i vanjskim bazenima te smještajnim jedinicima na katu,
* staza, dječjih igrališta, mjesta za sjedenje i boravak (sjenica i sl.), nadstrešnica, vidikovaca, ograda, fontana, informativnih ploča i putokaza te drugih sličnih zahvata u prostoru,
* zelenih površina,
* prometne i komunalne infrastrukture.

1. Za površinu iz prošlog stavka određuju se sljedeći lokacijski uvjeti:

* najmanja veličina čestice nije određena, a najveća je jednaka površini zone,
* na čestici je dozvoljena gradnja jedne ili više zgrada osnovne namjene te jedna ili više pomoćnih građevina,
* u višenamjenskoj dvorani dozvoljeno je planirati smještajne jedinice tipa pansion ili hostel kapaciteta do 60 ležajeva,
* najveći dopušteni koeficijent izgrađenosti (kig) je 0,6,
* najveći dopušteni koeficijent iskorištenosti (kis) je 0,8,
* najveći dopušteni broj etaža je 1 podzemna i 3 nadzemne (Po/Su+P+2),
* najmanja udaljenost do regulacijske linije je 5 m, a od susjedne čestice 3 m,
* najmanje 25% površine mora se urediti kao zelena površina na prirodnom tlu,
* potreban broj parkirnih mjesta potrebno je osigurati na vlastitoj građevnoj čestici.

## Članak 72.c

1. Na površini javne i društvene namjene – vatrogasni dom (D9) iz članka 72.a, određenoj za gradnju vatrogasnog doma i nogometnog igrališta, dozvoljena je gradnja i uređenje:

* zgrade Vatrogasnog doma,
* nogometnog igrališta sa atletskom stazom i pratećim sadržajima (servisnim, trgovačkim, uslužnim i slično),
* staza, vanjskih izložbenih prostora, dječjih igrališta, mjesta za sjedenje i boravak (sjenica i sl.), nadstrešnica, vidikovaca, ograda, fontana, informativnih ploča i putokaza te drugih sličnih zahvata u prostoru,
* zelenih površina,
* prometne i komunalne infrastrukture.

1. Za površinu iz prošlog stavka određuju se sljedeći lokacijski uvjeti:

* najmanja veličina čestice nije određena, a najveća je jednaka površini zone,
* na čestici je dozvoljena gradnja jedne ili više zgrada osnovne namjene te jedna ili više pomoćnih građevina,
* najveći dopušteni koeficijent izgrađenosti (kig) je 0,25,
* sportska igrališta ne ulaze u izračun koeficijenta izgrađenosti,
* najveći dopušteni broj etaža je 1 podzemna i 3 nadzemne (Po/Su+P+2), a visina 13 m,
* iznimno dozvoljena je i veća visina zbog specifičnosti uređaja i opreme (vatrogasni toranj), ali ne više od 20 m,
* najmanja udaljenost do regulacijske linije je 5 m, a od susjedne čestice 3 m,
* najmanje 20% površine mora se urediti kao zelena površina na prirodnom tlu,
* potreban broj parkirnih mjesta potrebno je osigurati na vlastitoj građevnoj čestici.

## Članak 72.d

1. Na površini javne i društvene / poslovne namjene (D/K) iz članka 72.a, dozvoljena je gradnja i uređenje:

* doma zdravlja i drugih zgrada javne i društvene namjene,
* tržnice
* multimedijalne (višenamjenske) dvorane
* ugostiteljskih sadržaja
* staza, dječjih igrališta, mjesta za sjedenje i boravak (sjenica i sl.), nadstrešnica, vidikovaca, ograda, fontana, informativnih ploča i putokaza te drugih sličnih zahvata u prostoru,
* trga i zelenih površina,
* prometne i komunalne infrastrukture.

1. Za površinu iz prethodnog stavka određuju se sljedeći lokacijski uvjeti:

* na predmetnoj površini je moguće formirati jednu ili više čestica,
* najmanja veličina građevne čestice nije određena, a najveća je jednaka površini zone,
* na građevnoj čestici je dozvoljena gradnja jedne ili više zgrada osnovne namjene (javne i društvene odnosno poslovne namjene) te jedna ili više pomoćnih građevina,
* najveći dopušteni koeficijent izgrađenosti (kig) je 0,6,
* najveći dopušteni koeficijent iskorištenosti (kis) je 1,2,
* najveći dopušteni broj etaža je 1 podzemna i 3 nadzemne (Po/Su+P+1+Pt),
* najmanja udaljenost zgrada osnovne namjene i pomoćnih građevina do regulacijske linije je 5 m, a od susjedne čestice 3 m,
* najmanja udaljenost između pojedinih građevina na istoj građevnoj čestici je (h1+h2) / 2, ali ne manje od 4 m,
* najmanje 25% površine mora se urediti kao zelena površina na prirodnom tlu,
* potreban broj parkirnih mjesta mora se osigurati na vlastitoj građevnoj čestici ili na građevnoj čestici u neposrednoj blizini (do 150 m) ili na javnom parkiralištu u neposrednoj blizini (do 150 m).

1. Koeficijenti izgrađenosti građevnih čestica za izgradnju građevina društvenih djelatnosti, unutar građevinskog područja naselja, određuju se kao i za stambene građevine, osim za građevine škola i predškolskih ustanova.
2. Koeficijent izgrađenosti građevne čestice na kojoj će se graditi škola ili predškolska ustanova iznosi najviše 0,3, u koji se ne uračunavaju površine vanjskih športskih terena i prostora za odmor i rekreaciju učenika, odnosno djece (terase u nivou terena).
3. Visina građevina iz članka 72. ove Odluke ne može biti viša od prizemlja + 2 kata + potkrovlje, odnosno 12,0 m do vijenca građevine za športske, kulturne, sakralne i slične namjene.
4. Iznimno, visine dijelova građevina crkvi mogu biti viši.
5. Udaljenost građevina iz članka 72. ove Odluke mora iznositi najmanje 3,0 m od susjedne međe.
6. Na građevnoj čestici namijenjenoj izgradnji građevine društvenih djelatnosti, odnosno na javnoj prometnoj površini uz tu građevnu česticu, potrebno je osigurati broj parkirališnih mjesta za osobna vozila i autobuse prema normativima iz članka 26. ove Odluke.

### 4.1.2. Površine javne i društvene namjene izvan naselja

## Članak 73.a

1. Planom su određena sljedeća izdvojena građevinska područja izvan naselja javne i društvene namjene, sva označena kao projekti od važnosti za Općinu:

* zdravstvene (D3) za gradnju Europskog dijagnostičkog centra i Anoreksičnog centra Europe (projekt "Kalnik za zdravlje"),
* kulturne (D7) za gradnju Muzeja povijesti Kalnika (u naselju Borje),
* kulturne (D7) za gradnju Muzeja starih zanata (u naselju Kalnik)

## prikazana na kartografskim prikazima 1. "Korištenje i namjena površina" i 4. "Građevinska područja naselja".

## Članak 73.b

1. Na površini izdvojenog građevinskog područja izvan naselja javne i društvene namjene, iz članka 73.a, određenoj za gradnju zdravstvenih ustanova (D3), dozvoljena je gradnja i uređenje:

* zdravstvenih ustanova – ambulante, poliklinike, smještajnih jedinica za pacijente sa pratećim sadržajima (trgovačkim, uslužnim i slično),
* staza, dječjih igrališta, mjesta za sjedenje i boravak (sjenica i sl.), nadstrešnica, vidikovaca, ograda, fontana, informativnih ploča i putokaza te drugih sličnih zahvata u prostoru,
* zelenih površina,
* prometne i komunalne infrastrukture.

1. Za površinu javne i društvene namjene - zdravstvene (D3), iz stavka 1. ovog članka, određuje se obveza izrada Urbanističkog plana uređenja uz sljedeće smjernice:

* najmanja veličina čestice je 1500 m2, a najveća je jednaka površini zone,
* na čestici je dozvoljena gradnja jedne ili više zgrada osnovne namjene te jedna ili više pomoćnih građevina,
* najveći dopušteni koeficijent izgrađenosti (kig) je 0,4,
* najveći dopušteni broj etaža je 1 podzemna i 4 nadzemne (Po/Su+P+3),
* Urbanističkim planom uređenja može se odrediti i veći broj etaža od onog iz prošle alineje,
* najmanja udaljenost do regulacijske linije je 10 m, a od susjedne čestice 5 m,
* najmanje 40% površine mora se urediti kao zelena površina na prirodnom tlu,
* potreban broj parkirnih mjesta potrebno je osigurati na vlastitoj građevnoj čestici.

## Članak 73.c

1. Na površinama izdvojenih građevinskih područja izvan naselja javne i društvene namjene, iz članka 73.a, određenim za gradnju kulturnih ustanova (D7), dozvoljena je gradnja i uređenje:

* zgrade muzeja, ugostiteljsko-turističkih sadržaja, spremišta i slično,
* staza, vanjskih izložbenih prostora, dječjih igrališta, mjesta za sjedenje i boravak (sjenica i sl.), nadstrešnica, vidikovaca, ograda, fontana, informativnih ploča i putokaza te drugih sličnih zahvata u prostoru,
* zelenih površina,
* prometne i komunalne infrastrukture.

1. Lokacijski uvjeti na površinama iz stavka 1. ovog članka, određuju se kao za građevine javne i društvene namjene unutar građevinskog područja naselja.

## 4.2. Uvjeti uređenja i gradnje športsko-rekreacijskih građevina i zona

## Članak 73.d

1. Planom je određeno nekoliko površina športsko-rekreacijske namjene (R) unutar građevinskog područja naselja te sljedeća izdvojena građevinska područja izvan naselja sportsko-rekreacijske namjene, sva označena kao projekti od važnosti za Općinu:

* površina športsko-rekreacijske namjene – skijalište (R2)
* površina športsko-rekreacijske namjene – adrenalinski/zabavni park (R3)
* površina športsko-rekreacijske namjene – motocross staza (R4)

## prikazane na kartografskim prikazima 1. "Korištenje i namjena površina" i 4. "Građevinska područja naselja".

1. Površine športsko-rekreacijske namjene /R/ objedinjuju sadržaje i površine namijenjene športu i rekreaciji.
2. Na površinama športsko-rekreacijske namjene, unutar građevinskog područja naselja, moguć je smještaj i uređenje:

* otvorenih i poluotvorenih igrališta (nogometnih, rukometnih, košarkaških i drugih sportskih igrališta s gledalištima, boćališta i dr.) i bazena, te zatvorenih športsko-rekreacijskih građevina (sportskih dvorana i pratećih građevina - klupskih prostorija, svlačionica, spremišta, infrastrukturnih i sličnih građevina),
* manjeg ugostiteljsko-turističkog sadržaja,
* staza, dječjih igrališta, mjesta za sjedenje i boravak (sjenica i sl.), nadstrešnica, vidikovaca, ograda, fontana, informativnih ploča i putokaza te drugih sličnih zahvata u prostoru,
* zelenih površina,
* prometne i komunalne infrastrukture.

1. Smještaj građevina i površina športsko-rekreacijske namjene moguć je na zasebnim građevnim česticama, unutar zone športsko-rekreacijske namjene ili uz građevine druge namjene (javne i društvene, stambene ili poslovne namjene).
2. Najveći dopušteni koeficijent izgrađenosti (kig) za građevine športsko-rekreacijske namjene iznosi 0,6.
3. Najveća dopuštena visina građevina iznosi 12 metara, mjereno od bilo koje točke prirodnog terena koji pokriva građevina do sljemena ili najviše kote ravnog krova.
4. Izvan športsko-rekreacijskih površina određenih ovim Prostornim planom moguće je uređivati i graditi pješačke, biciklističke, jahaće i trim staze i slično, sukladno obilježjima prostora.

## Članak 74.a

1. Na površinii športsko-rekreacijske namjene – skijalište (R2) iz članka 73.a, dozvoljena je gradnja i uređenje:

* skijaških staza sa pripadajućom opremom, sanjkališta, vučnica i pokretnog tepiha sa pratećom opremom,
* ugostiteljsko-turističkih sadržaja, spremišta, servisnih prostorija i slično,
* pješačkih staza, dječjih igrališta, nadstrešnica, vidikovaca, ograda, informativnih ploča i putokaza te drugih sličnih zahvata u prostoru,
* zelenih površina,
* prometne i komunalne infrastrukture.

1. Na površini športsko-rekreacijske namjene – skijalište (R2) određuju se sljedeći lokacijski uvjeti:

* najmanja veličina čestice je 5000 m2, a najveća je jednaka površini zone,
* na čestici je dozvoljena gradnja jedne ili više zgrada osnovne namjene te jedna ili više pomoćnih građevina,
* najveći dopušteni koeficijent izgrađenosti (kig) cijele zone je 0,2,
* najveći dopušteni broj etaža je 1 podzemna i 2 nadzemne (Po/Su+P+1),
* najmanja udaljenost do regulacijske linije je 5 m, a od susjedne čestice 3 m,
* najmanje 30% površine mora se urediti kao zelena površina na prirodnom tlu,
* potreban broj parkirnih mjesta potrebno je osigurati na vlastitoj građevnoj čestici.

1. Uz površinu športsko-rekreacijske namjene – skijalište (R2), na površini izvan građevinskog područja označenoj kao područje skijališta, dozvoljena je gradnja i uređenje:

* skijaških staza sa pripadajućom opremom, sanjkališta, vučnica i pokretnog tepiha sa pratećom opremom,
* pješačkih staza, dječjih igrališta, nadstrešnica, vidikovaca, ograda, informativnih ploča i putokaza te drugih sličnih zahvata u prostoru,
* zelenih površina,
* prometne i komunalne infrastrukture.

1. Van skijališne sezone moguće je ove površine koristiti i za druge rekreativne aktivnosti.

## Članak 74.b

1. Na površini športsko-rekreacijske namjene – adrenalinski/zabavni park (R3) dozvoljena je gradnja i uređenje:

* otvorenih i poluotvorenih igrališta (adrenalinskog parka),
* postavljanje sprava za zabavni park,
* ugostiteljsko-turističkih sadržaja, spremišta, klupskih prostorija, servisnih prostorija i slično,
* staza, dječjih igrališta, mjesta za sjedenje i boravak (sjenica i sl.), nadstrešnica, vidikovaca, ograda, fontana, informativnih ploča i putokaza te drugih sličnih zahvata u prostoru,
* zelenih površina,
* prometne i komunalne infrastrukture.

1. Na površini športsko-rekreacijske namjene – adrenalinski/zabavni park (R3) određuju se sljedeći lokacijski uvjeti:

* na čestici je dozvoljena gradnja jedne ili više zgrada osnovne namjene te jedna ili više pomoćnih građevina,
* najveći dopušteni koeficijent izgrađenosti (Kig) cijele zone je 0,1,
* najveći dopušteni broj etaža je 1 podzemna i 2 nadzemne (Po/Su+P+1),
* iznimno, dozvoljena je i veća visina zbog specifičnosti uređaja i opreme adrenalinsko/zabavnog parka,
* najmanja udaljenost do regulacijske linije je 5 m, a od susjedne čestice 3 m,
* najmanje 40% površine mora se urediti kao zelena površina na prirodnom tlu,
* potreban broj parkirnih mjesta potrebno je osigurati na vlastitoj građevnoj čestici.

## Članak 74.c

1. Na površini športsko-rekreacijske namjene – motocross staza (R4) dozvoljena je gradnja i uređenje:

* motocross staze sa pripadajućom opremom,
* ugostiteljsko-turističkih sadržaja, spremišta, klupskih prostorija, servisnih prostorija i slično,
* pješačkih staza, nadstrešnica, vidikovaca, ograda, informativnih ploča i putokaza te drugih sličnih zahvata u prostoru,
* zelenih površina,
* prometne i komunalne infrastrukture.

1. Na površini športsko-rekreacijske namjene – motocross staza (R4) određuju se sljedeći lokacijski uvjeti:

* na čestici je dozvoljena gradnja jedne ili više zgrada osnovne namjene te jedna ili više pomoćnih građevina,
* najveći dopušteni koeficijent izgrađenosti (kig) cijele zone je 0,05,
* najveći dopušteni broj etaža je 1 podzemna i 2 nadzemne (Po/Su+P+1),
* najmanja udaljenost do regulacijske linije je 5 m, a od susjedne čestice 3 m,
* najmanje 40% površine mora se urediti kao zelena površina na prirodnom tlu,
* potreban broj parkirnih mjesta potrebno je osigurati na vlastitoj građevnoj čestici.

# 5. Uvjeti utvrđivanja koridora ili trasa i površina prometnih i drugih infrastrukturnih sustava

1. Odredbama ovog Prostornog plana na području Općine predviđena je izgradnja novih te održavanje postojećih sustava:

* prometnog sustava (cestovni, pošta i elektroničke komunikacije),
* energetski sustav (prijenos i distribucija električne energije),
* sustav komunalne infrastrukture (vodoopskrba, odvodnja i groblja).

1. nutar Prostornim planom utvrđenih infrastrukturnih koridora nije dozvoljena gradnja građevina, a za sve intervencije potrebno je ishoditi odobrenja i suglasnosti nadležnih ustanova i službi. Planirani koridori za infrastrukturne vodove smatraju se rezervatom, i u njihovoj širini i po čitavoj trasi nije dozvoljena nikakva gradnja sve do izdavanja lokacijske dozvole na temelju idejnog rješenja, kojim se utvrđuje stvarna trasa i zaštitni pojas.
2. Prikazani smještaji planiranih građevina i uređaja (cjevovodi, kabeli, elektronička komunikacijska infrastruktura i druga povezana oprema, trafostanice i sl.) javne i komunalne infrastrukturne mreže u grafičkom dijelu Plana, usmjeravajućeg su značenja i dozvoljene su odgovarajuće prostorne prilagodbe koje bitno ne odstupaju od koncepcije rješenja.
3. Detaljno određivanje trasa prometnica, komunalne i energetske infrastrukture, unutar koridora koji su određeni ovim Prostornim planom te posebnim propisima, utvrđuje se lokacijskom dozvolom, vodeći računa o konfiguraciji tla, posebnim uvjetima i drugim okolnostima.
4. Konačni smještaj i broj površinskih infrastrukturnih građevina (transformatorskih stanica, elektroničke komunikacijske infrastrukture i druge povezane opreme i sl.) utvrdit će se sukladno tehničkim i sigurnosnim zahtjevima za pojedinu građevinu, te potrebama potrošača, tako da broj i smještaj tih građevina prikazan u grafičkom dijelu Plana nije obvezatan.
5. Ovim Prostornim planom se omogućuje rekonstrukcija postojećih infrastrukturnih mreža, te njihova dogradnja novim infrastrukturnim građevinama i modernizacija, kako unutar građevinskih područja, tako i izvan njih.
6. Aktom za građenje može se odrediti gradnja građevina i/ili uređaja sustava prometne i komunalne infrastrukture i na drugim površinama/trasama koje nisu predviđene ovim Planom, ako za to postoji potreba.
7. Vođenje infrastrukture treba planirati tako da se prvenstveno koriste postojeći pojasevi i ustrojavaju zajednički za više vodova, tako da se nastoje izbjeći šumska područja, vrijedno poljoprivredno zemljište, da ne razaraju cjelovitost prirodnih i stvorenih tvorevina, a uz provedbu načela i smjernica o zaštiti prirode, krajolika i cjelokupnog okoliša.

## 5.1. Prometni sustav

1. Za daljnje planiranje razvoja prometa na području Općine utvrđuje se osnovni položaj prometnih sustava:

* cestovnih prometnica,
* pošte i elektroničkih komunikacija.

1. Osnove cestovnog prometa te poštanski i elektronički komunikacijski sustav prikazani su na kartografskom prikazu broj 2.1. "Infrastrukturni sustavi – Promet, pošta i elektroničke komunikacije".

### 5.1.1. Pošta i javne elektroničke komunikacije

1. Ovim Prostornim planom predviđeno je povećanje kapaciteta elektroničke komunikacijske mreže, tako da se osigura dovoljan broj telefonskih priključaka svim kategorijama korisnika kao i najveći mogući broj spojnih veza.
2. Sve mjesne i međumjesne elektroničke komunikacijske veze (mrežni kabeli, svjetlovodni i koaksijalni kabeli) u pravilu se trebaju polagati u koridorima postojećih, odnosno planiranih prometnica. Iznimno, kad je to moguće, samo radi bitnog skraćivanja trasa, koridor se može planirati i izvan koridora prometnica vodeći računa o pravu vlasništva.
3. Elektronički komunikacijski vodovi trebaju se planirati po mogućnosti podzemno, u zoni pješačkih staza ili zelenih površina.
4. U razvoju postojećih javnih sustava pokretnih komunikacija planira se daljnje poboljšanje pokrivanja, povećanje kapaciteta mreža i uvođenje novih usluga i tehnologija (UMTS i sustavi sljedećih generacija). U skladu s navedenim planovima, potrebno je u budućnosti omogućiti izgradnju i postavljanje i dodatnih osnovnih postaja, smještanjem antena na antenske stupove i na krovne prihvate na postojećim objektima uz poštivanje minimalnog utjecaja na krajobraz te na izgled objekata, te uz suglasnost savjetodavnog tijela Općinskog vijeća Općine Kalnik.
5. Za izgradnju građevina potrebnih za antenske uređaje mobilne telefonije (samostojeći antenski stupovi) predvidjeti zasebnu građevnu česticu ukoliko se ne postavljaju na već izgrađenu građevinu ili na već formiranu građevnu česticu. Treba ih tako pozicionirati da ne remete sklad prirodnog, kultiviranog ili izgrađenog krajobraza.
6. Radi zaštite vizura na građevine od kulturnog značaja, za samostojeće antenske stupove s antenskim uređajima i baznim postajama, u postupku izdavanja uvjeta za gradnju potrebno je zatražiti suglasnost nadležne uprave za zaštitu kulturne baštine.
7. Isto tako, u postupku izdavanja uvjeta za gradnju tornjeva iz stavka 1. ovoga članka, u zaštićenim dijelovima prirode i područjima s posebnim ograničenjima u korištenju, potrebno je zatražiti suglasnost nadležne uprave za zaštitu prirodne baštine.
8. Elektronička komunikacijska infrastruktura i povezana oprema prema načinu postavljanja dijeli se na:

* elektroničku komunikacijsku infrastrukturu i povezanu opremu na postojećim građevinama (antenski prihvat),
* elektroničku komunikacijsku infrastrukturu i povezanu opremu na samostojećim antenskim stupovima.

1. Prema Objedinjenom planu razvoja pokretne komunikacijske infrastrukture koji je sastavni dio Uredbe o mjerilima razvoja elektroničke komunikacijske infrastrukture i druge povezane opreme, područje Općine Kalnik ne nalazi se unutar planirane elektroničke komunikacijske zone u kojoj se smiju postavljati samostojeći antenski stupovi niti na području Općine ima postojećih samostojećih antenskih stupova.
2. Ovim Prostornim planom se omogućuje postavljanje elektroničke komunikacijske infrastrukture i povezane opreme na postojećim građevinama u skladu s Pravilnikom o jednostavnim građevinama i radovima.
3. Ovim Prostornim planom se omogućuje gradnja samostojećih antenskih stupova kao elektroničke komunikacijske infrastrukture i povezane opreme u skladu s Prostornim planom Koprivničko-križevačke županije.
4. Na području Općine postoji radiokomunikacijski objekt Kalnik koji se sastoji od radioantenskog stupa i zgrade odašiljača s ograđenim okolišem. Radioantenski stup prikazan je na kartografskom prikazu broj 2.1. "Infrastrukturni sustavi – Promet, pošta i elektroničke komunikacije".
5. Potrebno je planirati izgradnju potpune KK infrastrukture u koridorima javnih površina širine 1 m s obje strane prometnica, uz sljedeće napomene:

* postojeće TK kapacitete treba izmjestiti u novoizgrađenu KK infrastrukturu
* privode KK planirati za sve građevinske čestice na području obuhvata Plana
* kapacitete i trasu KK, veličine zdenaca KK i broj cijevi planirati sukladno koncentraciji stambenih i poslovnih građevina.

1. Glavnu trasu novo planirane KK treba usmjeriti na postojeću komutaciju, ali u rubnim dijelovima treba predvidjeti mogućnost za montažu komunikacijsko-distributivnih čvorova kabinetskog tipa, dimenzija 2x1x2 m za koju lokaciju je potreban EE priključak, ali nije potrebno formirati zasebnu katastarsku parcelu. U rubnim dijelovima treba predvidjeti mogućnost za realizaciju zračne distributivne Cu i FTTx mreže uz zajedničko korištenje postojećih EE stupova kao i ugradnju novih TK stupova.
2. Za sve nove zgrade predvidjeti izgradnju kabelske kanalizacije (KK) do najbliže točke konekcije s postojećom, a sve prema Zakonu o elektroničkim komunikacijama i ostaloj zakonskoj regulativi.

### 5.1.2. Cestovni promet

1. Sve prometne površine unutar građevinskog područja na koje postoji neposredan pristup sa građevnih čestica, ili su uvjet za formiranje građevne čestice, moraju se projektirati, graditi i uređivati na način da se omogućuje vođenje komunalne infrastrukture, te moraju biti vezane na sistem javnih prometnica.
2. Prilaz s građevne čestice na prometnu površinu treba odrediti tako da se ne ugrožava javni promet.
3. Za smještaj planiranih cesta na području Općine, prikazanih na kartografskom prikazu broj 1. "Korištenje i namjena prostora" u mjerilu 1:25000 i broj 4. "Građevinska područja naselja" u mjerilu 1:5000, određuje se zaštitni pojas sukladno Zakonu o cestama.
4. Za sve zahvate unutar zaštitnog pojasa javne ceste, moraju se prethodno zatražiti uvjeti nadležne uprave za ceste, odnosno nadležnog Upravnog odjela u smislu stavka 3. ovoga članka.
5. Zaštitni pojas mjeri se od vanjskog ruba zemljišnog pojasa tako da je širok sa svake strane:

* županijske ceste, 15 m,
* lokalne ceste, 10 m.

1. Sve spojeve novih priključnih cesta na javnu cestu izvesti kao "T" križanja, a sve prema Pravilniku o uvjetima za projektiranje i izgradnju priključaka i prilaza na javnu cestu.
2. Ne dozvoljava se direktan izlazak sa svakog pojedinačnog parkirnog mjesta već je potrebno izvesti jedan (najviše dva) prilaza sa parkirališta na javnu cestu.
3. Ulične ograde treba smjestiti najbliže u regulacijskoj liniji sa ostalim ogradama ili objektima.
4. Ulicom se smatra svaka cesta ili javni put unutar građevinskog područja uz kojega se izgrađuju ili postoje stambene ili druge građevine, te na koji te građevine imaju izravan pristup.
5. Ulice u naselju s funkcijom državne, županijske ili lokalne ceste smatraju se tom vrstom ceste.
6. Ulica iz stavka 1. ovoga članka mora imati najmanju širinu 5,5 m (za dvije vozne trake), odnosno 3,5 m (za jednu voznu traku).
7. Samo jedna vozna traka može se izgrađivati samo iznimno na preglednom dijelu ulice, pod uvjetom da se na svakih 100 m uredi ugibalište, odnosno u slijepim ulicama čija dužina ne prelazi 100 m na preglednom dijelu ili 50 m na nepreglednom.
8. Kada zbog postojeće izgradnje ulicu nije moguće izvesti u širini propisanoj ovim člankom, dozvoljeno je suženje ulice u dijelu u kojem punu širinu nije moguće postići.
9. Za potrebe nove izgradnje na neizgrađenom dijelu građevinskog područja koje se šire uz državnu ili županijsku cestu treba osnivati zajedničku sabirnu ulicu preko koje će se ostvariti direktan pristup na javnu prometnu površinu, a sve u skladu s posebnim uvjetima organizacije nadležne za upravljanje prometnicom na koju se priključuje.
10. Planom su dane načelne pozicije prometnica za područja projekata od važnosti za Općinu.
11. Minimalna udaljenost regulacione linije od ruba kolnika treba osigurati mogućnost izgradnje odvodnog jarka, usjeka nasipa, bankine i nogostupa, a ne može biti manja od one određene zakonskim propisima.
12. Iznimno uz kolnik slijepe ulice može se osigurati izgradnja nogostupa samo uz jednu njenu stranu.
13. Ne dozvoljava se izgradnja građevina, zidova i ograda, te podizanje nasada koji sprečavaju proširivanje previše uskih ulica, uklanjanje oštrih zavoja, te zatvaraju vidno polje vozača i time ometaju promet.

## Članak 80.a

1. Sve građevine moraju imati izravan pristup na prometnu površinu. Iznimno, omogućava se pristup građevnoj čestici preko susjedne čestice zemljišta (bez obzira na namjenu) najmanje širine 3,0 m, uz uvjet da se formiranjem pristupa osiguravaju uvjeti gradnje na susjednoj čestici (ukoliko je ona građevna) u skladu s odredbama plana, posebno u pogledu osiguranja prostora za parkiranje vozila te uz obavezno osnivanje prava služnosti.
2. Sve prometne površine trebaju biti izvedene bez arhitektonskih barijera tako da na njima nema zapreka za kretanje niti jedne kategorije stanovništva.
3. Odredbama Prostornog plana predviđa se korištenje ulica za javni prijevoz.
4. Na odgovarajućim mjestima potrebno je predvidjeti proširenja za stajališta s nadstrešnicama za putnike.
5. Odredbama Prostornog plana predviđa se gradnja i uređenje biciklističkih staza, tako da im širina bude najmanje 1,0 m za jedan smjer, odnosno 2,5 m za dvosmjerni promet.
6. Odredbama Prostornog plana uz mjesne ulice predviđa se uređenje pločnika za kretanje pješaka u širini koja ovisi o pretpostavljenom broju korisnika, ali ne manjoj od 0,60 m.

## 5.2. Energetski sustav

### 5.2.1. Elektroopskrba

2. U elektroenergetskom sustavu na području Općine u svrhu poboljšanja stanja opskrbe potrošača te kvalitete isporučene energije, planiraju se sljedeći zahvati:

* izgradnja TS 10(20)/0,4 kV Stari grad Kalnik,
* izgradnja TS 10(20)/0,4 kv Kamešnica-Jembreki,
* izgradnja TS 10(20)/0,4 kv Šopron,
* izgradnja TS 10(20)/0,4 kv Borje,
* izgradnja TS 10(20)/0,4 kv Vojnovec,
* rekonstrukcija postojećih 10 kV dalekovoda,
* rekonstrukcija postojeće niskonaponske mreže,
* izgradnja novih građevina sukladno planovima razvoja.

1. Ostala planska određenja elektroenergetskog sustava predviđaju:

* podizanje kvalitete energetskih postrojenja uz smanjenje razine ekoloških utjecaja,
* stvaranje uvjeta za korištenje dopunskih izvora energije (male hidroelektrane, sunčeva energija, bioenergija, energija vjetra i drugo),
* rekonstrukcija i unapređenja postojeće niskonaponske mreže.

1. Detaljno određivanje pozicija dalekovoda i transformatorskih postrojenja prikazanih na kartografskom prikazu broj 2.2. "Infrastrukturni sustavi – Energetski sustavi" utvrdit će se idejnim rješenjima i odgovarajućom stručnom dokumentacijom.
3. Trafostanice kada se ne grade u sklopu druge građevine potrebno je kao i plinske redukcijske stanice uklopiti u izgrađenu strukturu naselja na zasebnoj građevnoj čestici, s mogućnošću prilaza s javne površine do njih, ali tako da ne smanjuju preglednost raskrižja i ne remete sklad javnih zelenih površina te da budu oblikovane sukladno okolnoj arhitekturi.
4. Ako zadovoljava uvjete iz stavka 1. ovoga članka, dozvoljava se izgradnja TS 10(20)/0,4 kV na regulacionoj liniji.
5. Predviđa se izgradnja novih, rekonstrukcija i održavanje postojećih 10 kV vodova označenih načelno u kartografskom prikazu broj 2.2. "Infrastrukturni sustavi – Energetski sustavi" na temelju propisane tehničke dokumentacije.

### 5.2.2. Dopunski, prirodno obnovljivi izvori energije

1. Prostornim planom se u pogledu racionalnog korištenja energije omogućuje korištenje obnovljivih izvora energije vode, sunca, vjetra, te toplina iz industrije, otpada i okoline. Građevine koje se izgrađuju u svrhu iskorištavanja dopunskih izvora energije moguće je smjestiti kako unutar građevinskih područja, tako i izvan njih pod uvjetom da ne ugrožavaju okoliš, te vrijednosti kulturne baštine i krajobraza.
2. Male hidrocentrale mogu se graditi na vodotocima sukladno vodopravnim uvjetima, te posebnim uvjetima zaštite okoliša i prirode.
3. Ovim Planom omogućava se iskorištavanje sunčeve energije kroz individualno korištenje za potrebe pojedinačnih zgrada i korisnika. Dozvoljeno je postavljanje fotonaponskih elemenata i toplinskih kolektora na krovne plohe i krovne prihvate za potrebe elektrifikacije pojedinačnih zgrada, proizvodnje električne energije, grijanje vode, grijanje, hlađenje i ventilaciju i sl.
4. Dozvoljeno je postavljanje manjih sustava obnovljivih izvora energije za osobne potrebe kao što su dizalice topline (toplinske crpke), mali vjetroagregati i sl.
5. Dozvoljeno je iskorištavanje geotermalne energije prema uvjetima iz županijskog plana, uz preporuku da se koriste postojeće bušotine. U zonama sanitarne zaštite izvorišta iskorištavanje geotermalne energije dozvoljeno je jedino ako je u skladu sa Odlukom o zoni zaštite izvorišta.
6. U zonama u kojima bude planirano korištenje obnovljivih izvora energije, treba predvidjeti mogućnost gospodarenja otpadom, jer ovisno o sirovini koju koriste određene kogeneracije odnosno postrojenja trebaju ishoditi i dozvolu za gospodarenje otpadom.
7. Na kartografskom prikazu 2.2. "Infrastrukturni sustavi – Energetski sustav" određena je površina za istraživanje potencijalnog smještaja mini vjetroelektrana. Navedena površina određena je prema svom očekivanom vjetroenergetskom potencijalu, a opravdanost je potrebno provjeriti kroz istraživanje/studiju. Do okončanja istraživanja, to se područje koristi prema namjeni prostora određenoj u kartografskom prikazu 1. "Korištenje i namjena površina". U slučaju da se određena površina planirana kao površina za istraživanje za mogući smještaj mini vjetroelektrana ne utvrdi kao podobna, zadržava se planirano korištenje i namjena prostora. U slučaju opravdanosti određene površine studija treba definirati snagu i točne pozicije agregata posebno uzimajući u vidu mogući utjecaj na okolna građevinska područja (minimalna udaljenost od građevinskog područja ovisno o kapacitetu i sl.).

### 5.2.3. Plinoopskrba

1. Na području Općine u sustavu plinoopskrbe i transporta plina predviđeno je:

* magistralna (županijska) distributivna plinska mreža razvijat će se prema koncepciji razvitka državnog transportnog plinskog sustava,
* za koncept razvoja i dimenzioniranje mjesnih plinskih mreža, koriste se rješenja dana studijama i postojećim idejnim projektima plinofikacije,
* koncepcija razvoja lokalne distributivne plinske mreže, odnosno plinofikacija naselja na području Općine, orijentacijski je prikazana na kartografskom prikazu broj 2.2. "Infrastrukturni sustavi – Energetski sustavi", detaljne trase odredit će se odgovarajućom stručnom dokumentacijom.

1. Izgradnja građevina za transport plina mora biti u skladu s propisanim općim i posebnim uvjetima za ove vrste građevina i razrađivat će se odgovarajućom stručnom dokumentacijom.
2. Unutar posebnim propisima reguliranih zaštitnih koridora i trasa magistralnih plinovoda, mogući su zahvati u prostoru uz prethodnu suglasnost i određene posebne uvjete od strane tijela nadležnog za taj plinovod.

## 5.3. Sustav komunalne infrastrukture

### 5.3.1. Vodoopskrba i odvodnja

1. Planska određenja vodoopskrbnog sustava na području Općine bazirana su na "Novelaciji studije koncepcije razvitka vodoopskrbnog sustava Koprivničko-križevačke županije" (Dippold&Gerold Hidroprojekt 91 d.o.o., Zagreb 2004.) i "Novelaciji studije koncepcije razvitka vodoopskrbnog sustava Koprivničko-križevačke županije" (Dippold&Gerold Hidroprojekt 91 d.o.o., Zagreb, svibanj 2009.) i važećoj projektnoj dokumentaciji kojima se predviđa izgradnja i proširenje vodoopskrbnog sustava na području Općine, te održavanje i rekonstrukcija postojeće mreže.
2. Kod projektiranja nove vodovodne mreže ili rekonstrukcije postojeće mreže u naselju, obvezno je planiranje hidrantskog razvoda i postave nadzemnih hidranata.
3. Detaljnije pozicije planiranih objekata i vodoopskrbnih cjevovoda prikazanih na kartografskom prikazu broj 2.3. "Infrastrukturni sustavi - Vodnogospodarski sustavi", odrediti će se idejnim rješenjima i odgovarajućom stručnom dokumentacijom.
4. Planska određenja sustava odvodnje na području Općine predviđaju:

* izgradnju planiranog sustava odvodnje i pročišćavanje otpadnih voda za naselje Vojnovec Kalnički treba rješavati sukladno "Studiji zaštite voda Koprivničko-križevačke županije Zagreb, studeni 2008." (Podsustav Gornja Rijeka), s odvodnjom na centralni uređaj za pročišćavanje u Općini Gornja Rijeka u recipijent Reka, kojeg treba dalje održavati sukladno državnom i županijskom planu zaštite voda i važećoj vodopravnoj dozvoli,
* sve otpadne vode treba prije ispuštanja u recipijent tretirati tako da se uklone sve štetne posljedice za okolinu, prirodu i recipijent,
* svi industrijski pogoni, pogoni malog i srednjeg poduzetništva kao i gospodarske građevine za uzgoj životinja (tovilišta-životinjske farme) trebaju imati svoje predtretmane otpadnih voda prije upuštanja u javnu kanalizaciju, što se odnosi i na separaciju ulja i masti,
* treba predvidjeti takav sustav odvodnje kojim će se, prema kategorizaciji, vodotoke zadržati na razini zahtijevane kategorije,
* uzevši u obzir nepovoljnu konfiguraciju terena i visoke troškove izvedbe, detaljnom projektnom dokumentacijom, a razmotrivši ograničenja proizašla iz različitih tehničkih rješenja, opravdanost sa financijskog i stajališta zaštite prirode dozvoljeno je zasebno rješavanje sustava odvodnje za pojedina naselja na drugi prihvatljivi način (zasebni uređaji za pročišćavanje ili sabirne jame),
* sukladno prethodnoj alineji, dozvoljene su varijante rješenja na način da se predmetni zasebni sustavi odvodnje kombiniraju sa sustavom odvodnje susjednih općina,
* ukoliko unutar manjeg naselja postoje industrijski pogoni, otpadne vode treba rješavati temeljem ishođenih vodopravnih akata (vodopravni uvjeti, suglasnosti i dozvole),
* svi mali zagađivači raštrkani po prostoru moraju rješavati probleme zaštite voda individualnim mjerama zaštite kroz uređenje gospodarskih dvorišta, septičkih jama, gnojnica i gnojišta sa kontroliranom dispozicijom otpadne tvari na poljoprivredne površine kao dodatak gnojivu, kontroliranim odlaganjem smeća i drugog otpada, a prema potrebi izgradnjom malih tipskih uređaja za pročišćavanje otpadnih voda,
* rješavanje odvodnje u onim dijelovima Općine gdje se neće graditi javna kanalizacija, otpadne vode odvoditi u zatvorene vodonepropusne sabirne jame, sa odvoženjem sadržaja na najbliži centralni uređaj za pročišćavanje, ili na poljoprivredne površine.

1. Uz građevine detaljne melioracijske odvodnje i građevine za navodnjavanje uspostavlja se pojas u širini od 3 metra od vanjskoga ruba, te građevine koje služe održavanju građevine (pojas za održavanje). U pojasu za održavanje poljoprivredna proizvodnja se obavlja na rizik vlasnika, odnosno zakonitoga posjednika zemljišta.
2. Izvođač radova održavanja u obvezi je dogovoriti vrijeme održavanja i mjesta pristupa građevinama iz stavka 1. ovoga članka s vlasnikom, odnosno zakonitim posjednikom susjednoga zemljišta, koji je dužan omogućiti pristup u dobroj vjeri i u razumnom roku. Ako se dogovor ne postigne izvođač je ovlašten pristupiti građevinama iz stavka 1. ovoga članka i izvesti radove održavanja, na način kojim se čini najmanja šteta vlasniku, odnosno zakonitom posjedniku susjednoga zemljišta.
3. Objekti u regulacijskom i zaštitnom sustavu prikazani su orijentacijski na kartografskom prikazu broj 2.3. "Infrastrukturni sustavi - Vodnogospodarski sustavi". Detaljnije će se odrediti idejnim rješenjima i odgovarajućom stručnom dokumentacijom.

### 5.3.2. Groblja

2. Ovim Prostornim planom predviđaju se potrebne radnje koje se odnose na uređivanje i održavanje postojećih groblja u naseljima Kalnik i Vojnovec Kalnički te izgradnju potrebnih sadržaja na postojećim grobljima (mrtvačnica, servisni prostor, parkirališta, pješačke površine, sanitarni prostori i slično).
3. Na površinama groblja dozvoljeno je: graditi nove i rekonstruirati postojeće građevine namijenjene osnovnoj funkciji groblja kao što su kapele, mrtvačnice i sl. te prateće građevine (prodaja cvijeća, svijeća i sl.), graditi i uređivati površine za ukop, pješačke staze, zelene površine te građevine i uređaje prometne i komunalne infrastrukture. Uređenje i proširenje groblja potrebno je uskladiti sa Zakonom o grobljima, Pravilnikom o grobljima i drugim propisima.
4. Planom je predviđeno proširenje postojećeg groblja Vojnovec Kalnički te označeno kao projekt od važnosti za općinu na kartografskom prikazu 4. "Građevinska područja naselja". Planirano je uređenje do 60 grobnih mjesta i 12 grobnica, uređenje zelenih parkovnih površina i pješačkih staza te parkirališta uz postojeću prometnicu. Groblje je potrebno ograditi.
5. Uvjeti izgradnje građevina pratećih sadržaja određeni su sljedećim:

* etažna visina građevina je prizemna,
* najveća visina vijenca 4,5 m,
* kosi krov nagiba do 45°.

1. Formiranje novih groblja, rekonstrukcija (proširenje) ili stavljanje van upotrebe postojećih groblja, provodit će se sukladno odredbama ovog Prostornog plana i posebnih propisa.

# 6. Mjere zaštite krajobraznih i prirodnih vrijednosti, kulturno-povijesnih cjelina

## 6.1. Mjere zaštite krajobraznih vrijednosti

2. U cilju očuvanja krajobraznih vrijednosti mora se izvršiti analiza krajobraza obzirom na prostornu, biofizičku i antropogenu strukturu područja, istaknuti posebnosti krajobraza, utvrditi problemska područja i trendove koji ugrožavaju krajobrazne vrijednosti te u skladu s tim planirati izgradnju koja neće narušiti fizionomiju krajobraza što će se definirati Prostornim planom područja posebnih obilježja (PPPPO) Kalnik.
3. Ovim Prostornim planom cjelokupni prostor Općine kategoriziran je kao krajobrazna cjelina kojom se valorizira prostor prema vrijednosti kulturne i prirodne baštine integralno, u I. kategoriju krajolika (nacionalna vrijednost).
4. Elemente krajobraza treba štititi u cijelosti, pri čemu posebno mjesto zauzimaju raznovrsni ekološki sustavi i stanišni tipovi, u kombinaciji s elementima ruralnog krajobraza, formiranima u uvjetima lokalnih tradicija korištenja prostora u različitim gospodarskim i povijesnim okolnostima (kao posljedica uravnoteženog korištenja poljoprivrednog zemljišta za biljnu proizvodnju i stočarstvo). U planiranju je potrebno provoditi interdisciplinarna istraživanja temeljena na vrednovanju svih krajobraznih sastavnica, naročito prirodnih i kulturno-povijesnih vrijednosti unutar granica obuhvata plana. Uređenje postojećih i širenje građevinskih područja planirati na način da se očuvaju postojeće krajobrazne vrijednosti. U planiranju vodnogospodarskih zahvata treba voditi računa o krajobrazu i vodama kao krajobraznom elementu.
5. U prostornom planiranju i uređenju na svim razinama voditi računa da se zadrži krajobrazna raznolikost i prirodna kvaliteta prostora uz uvažavanje i poticanje lokalnih metoda gradnje i graditeljske tradicije. Treba poticati uporabu autohtonih materijala (npr. drvo, opeka, kamen) i poštivanja tradicionalnih arhitektonskih smjernica prilikom gradnje objekata specifične namjene.
6. U krajobrazno vrijednim područjima potrebno je očuvati karakteristične prirodne značajke te je u tom cilju potrebno:

* sačuvati ih od prenamjene te unaprjeđivati njihove prirodne vrijednosti i posebnosti u skladu s okolnim prirodnim uvjetima i osobitostima da se ne bi narušila prirodna krajobrazna slika,
* uskladiti i prostorno organizirati različite interese,
* izbjegavati raspršenu izgradnju po istaknutim reljefnim uzvisinama, obrisima, i uzvišenjima te vrhovima,
* izgradnju izvan granica građevinskog područja kontrolirati u veličini gabarita i izbjegavati postavu takve izgradnje uz zaštićene ili vrijedne krajobrazne pojedinačne elemente,
* štititi značajnije vizure od zaklanjanja većom izgradnjom,
* planirane koridore infrastrukture (prometna, elektrovodovi i sl.) izvoditi duž prirodne reljefne morfologije.

1. U svrhu očuvanja tradicije uzgoja vinove loze i očuvanja karakterističnog krajobraza te izgradnje unutar zona povremenog stanovanja, na kartografskim prikazima broj 4. "Građevinska područja naselja", posebno su označena područja dominantnih vinograda kao površina na kojima se dozvoljava isključivo izgradnja klijeti. Uvjet za mogućnost izgradnje klijeti je vinograd najmanje površine iz članka 47. stavka 1. ove Odluke.

## 6.2. Mjere zaštite prirodnih vrijednosti

1. Zaštita prirode obuhvaća očuvanje biološke i krajobrazne raznolikosti, te zaštitu prirodnih vrijednosti od međunarodnog, državnog i lokalnog značaja u koje se ubrajaju:

* zaštićena područja,
* zaštićene vrste,
* zaštićeni minerali i fosili.

1. Prema Zakonu o zaštiti prirode na području Općine Kalnik nalaze se sljedeća područja:

* Posebni rezervat (floristički) Mali Kalnik (1985.)
* Značajni krajobraz Kalnik (1985.)

1. Zaštićena područja prikazana su na kartografskom prikazu 3.1. "Uvjeti korištenja, uređenja i zaštite prostora - Područja posebnih uvjeta korištenja" u mjerilu 1:25000.
2. Posebni botanički rezervat "Mali Kalnik" je područje od osobitog značenja zbog jedinstvenih, rijetkih i reprezentativnih prirodnih vrijednosti, stanište je ugroženih divljih svojti te je osobitog znanstvenog značenja i namjene.
3. Na području i u neposrednoj okolici posebnog florističkog rezervata nisu dopušteni zahvati i radnje koji mogu negativno utjecati na očuvanje povoljnih uvjeta staništa i očuvanje stabilnosti biljnih populacija, a to su ponajprije prenamjena zemljišta, izgradnja prometnica, eksploatacija mineralnih sirovina, hidrotehnički zahvati i dr.
4. Značajni krajobraz "Kalnik" je prirodni i kultivirani predjel velike krajobrazne vrijednosti i biološke, geološke i geomorfološke raznolikosti, te krajobraz očuvanih jedinstvenih obilježja, a namijenjen odmoru i rekreaciji.
5. Na području i u neposrednoj okolici područja značajnog krajobraza nisu prihvatljivi zahvati i radnje koji mogu negativno utjecati na očuvanje povoljnih uvjeta staništa i očuvanje stabilnosti biljnih i/ili životinjskih populacija, a to su: intenzivniji zahvati sječe; izgradnja elektrana (uključujući i one na obnovljive izvore energije); eksploatacija mineralnih sirovina; hidrotehnički zahvati i melioracija zemljišta; prenamjena zemljišta; izgradnja golf igrališta; postavljanje antenskih stupova; onečišćenje nadzemlja i podzemlja; unošenje stranih (alohtonih) vrsta.
6. Dopuštenje za zahvate i radnje u posebnom rezervatu izdaje nadležno Ministarstvo, a dopuštenje za zahvate i radnje u značajnom krajobrazu izdaje tijelo županijske uprave nadležno za poslove zaštite prirode.
7. Za područje značajnog krajobraza i posebnog botaničkog rezervata treba sukladno članku 138. Zakona o zaštiti prirode ("Narodne novine" broj 80/13) donijeti plan upravljanja koji će određivati razvojne smjernice, način provođenja zaštite, način korištenja i upravljanja te pobliže smjernice za zaštitu i očuvanje prirodnih vrijednosti-zaštićenog područja uz uvažavanje potreba lokalnog stanovništva.
9. U cilju očuvanja prirodne biološke raznolikosti treba očuvati postojeće šumske površine, šumske rubove, živice koji se nalaze između obradivih površina, te se zabranjuje njihovo pretvaranje u obradive površine. Osobito treba štititi područja prirodnih vodotoka i lokvi od neprimjerenih zahvata i radnji.
10. Za građenje i izvođenje radova, zahvata i radnji potrebno je zatražiti uvjete zaštite prirode i/ili dopuštenje sukladno Zakonu o zaštiti prirode.
11. Prilikom zahvata na uređenju i regulaciji vodotoka s ciljem sprečavanja štetnog djelovanja voda (nastanak bujica i erozije), treba prethodno snimiti postojeće stanje te planirati zahvat na način da se zadrži doprirodno stanje vodotoka.
12. Pri planiranju trasa novih prometnica uvažavati specifičnosti reljefa i vegetacijski pokrov na način da se utjecaj na krajobraz i prirodne sastavnice prostora svedu na najmanju moguću mjeru.
13. Pronalazak minerala i fosila iznimnog zbog svoje rijetkosti, veličine, izgleda ili obrazovnog i znanstvenog značaja nalaznik je dužan prijaviti Ministarstvu u roku od osam dana od dana pronalaska.
15. Pri oblikovanju građevina (posebice onih koji se mogu graditi izvan naselja) treba koristiti materijale i boje prilagođene prirodnim obilježjima okolnog prostora i tradicionalnoj arhitekturi.
16. Pri planiranju gospodarskih djelatnosti, treba osigurati racionalno korištenje neobnovljivih prirodnih dobara, te održivo korištenje obnovljivih prirodnih izvora.
17. Korištenje prirodnih dobara u području obuhvata predmetnog plana može se planirati samo temeljem programa/planova gospodarenja/upravljanja u šumarstvu, lovstvu, vodnom gospodarstvu, rudarstvu i drugih koji sadrže uvjete i mjere zaštite prirode.
19. Ekološki vrijedna područja na području obuhvata Prostornog plana treba sačuvati i vrednovati u skladu sa Zakonom o zaštiti prirode i Pravilnikom o popisu stanišnih tipova, karti staništa te ugroženim i rijetkim stanišnim tipovima ("Narodne novine" broj 88/14).
20. Na području obuhvata Prostornog plana utvrđeni su ugroženi i rijetki tipovi staništa (mezofilne i neutrofilne čiste bukove šume, srednjoeuropske termofilne hrastove šume te mješovite hrastovo-grabove i čiste grabove šume te mezofilne livade) za koje temeljem Pravilnika iz stavka 1. ovoga članka treba provoditi sljedeće mjere očuvanja:

## za šume

* gospodarenje šumama provoditi sukladno načelima certifikacije šuma,
* prilikom dovršnoga sijeka većih šumskih površina, gdje god je to moguće i prikladno ostavljati manje neposječene površine,
* u gospodarenju šumama očuvati u najvećoj mjeri šumske čistine (livade, pašnjaci i drugo) i šumske rubove,
* u gospodarenju šumama osigurati produljenje sječive zrelosti zavičajnih vrsta drveća s obzirom na fiziološki vijek pojedine vrste i zdravstveno stanje šumske zajednice,
* u gospodarenju šumama izbjegavati uporabu kemijskih sredstava za zaštitu bilja i bioloških kontrolnih sredstava („control agents“), ne koristiti genetski modificirane organizme,
* očuvati biološke vrste značajne za stanišni tip, ne unositi strane (alohtone) vrste i genetski modificirane organizme,
* u svim šumama osigurati stalan postotak zrelih, starih i suhih (stojećih i oborenih) stabala, osobito stabala s dupljama,
* u gospodarenju šumama osigurati prikladnu brigu za očuvanje ugroženih i rijetkih divljih vrsti te sustavno praćenje njihova stanja (monitoring),
* pošumljavanje, gdje to dopuštaju uvjeti staništa, obavljati autohtonim vrstama drveća u sastavu koji odražava prirodni sastav, koristeći prirodi bliske metode, pošumljavanje nešumskih površina obavljati samo gdje je opravdano uz uvjet da se ne ugrožavaju ugroženi i rijetki nešumski stanišni tipovi,
* uklanjati strane invazivne vrste sa svih šumskih površina,
* osigurati povoljan vodni režim u poplavnim šumama,

## za travnjake

* gospodariti travnjacima putem ispaše i režimom košnje, prilagođenim stanišnom tipu, uz prihvatljivo korištenje sredstava za zaštitu bilja i mineralnih gnojiva,
* očuvati biološke vrste značajne za stanišni tip; ne unositi strane (alohtone) vrste i genetski modificirane organizme,
* očuvati povoljni omjer između travnjaka i šikare, uključujući i sprječavanje procesa sukcesije (sprječavanje zaraštavanja travnjaka i dr.) te na taj način osigurati mozaičnost staništa,
* očuvati povoljnu nisku razinu vrijednosti mineralnih tvari u tlima suhih i vlažnih travnjaka,
* očuvati povoljni vodni režim, uključujući visoku razinu podzemne vode na područjima cretova, vlažnih travnjaka i zajednica visokih zeleni, osigurati njihovo stalno vlaženje i redovitu ispašu, odnosno košnju,
* očuvati povoljni vodni režim, uključujući visoku razinu podzemne vode na područjima termofiInih šikara, spriječiti sukcesiju i uklanjati vrste drveća koje zasjenjuju stanište,
* poticati oživljavanje ekstenzivnog stočarstva u nizinskim, brdskim, planinskim, otočnim i primorskim travnjačkim područjima,
* poticati održavanje travnjaka košnjom prilagođenom stanišnom tipu,
* provoditi revitalizaciju degradiranih travnjačkih površina, posebno cretova i vlažnih travnjaka, te travnjaka u visokom stupnju sukcesije,
* na jako degradiranim, napuštenim i zaraslim travnjačkim površinama za potrebe ispaše potrebno je provesti ograničeno paljenje te poticati stočarstvo,
* uklanjati strane invazivne vrste sa svih travnjačkih površina i šikara,
* očuvati vegetacije visokih zelenih u kontaktnim zonama šuma i otvorenih površina, te spriječiti njihovo uništavanje prilikom izgradnje i održavanja šumskih cesta i putova.

2. Ekološka mreža Republike Hrvatske proglašena je Uredbom o ekološkoj mreži te predstavlja područja ekološke mreže Europske unije Natura 2000. Ekološku mrežu RH (EU ekološku mrežu Natura 2000) prema Uredbi o ekološkoj mreži čine područja očuvanja značajna za ptice - POP (područja značajna za očuvanje i ostvarivanje povoljnog stanja divljih vrsta ptica od interesa za Europsku uniju, kao i njihovih staništa, te područja značajna za očuvanje migratornih vrsta ptica, a osobito močvarna područja od međunarodne važnosti) i područja očuvanja značajna za vrste i stanišne tipove - POVS (područja značajna za očuvanje i ostvarivanje povoljnog stanja drugih divljih vrsta i njihovih staništa, kao i prirodnih stanišnih tipova od interesa za Europsku uniju). U skladu s Uredbom o ekološkoj mreži unutar Općine Kalnik nalaze se sljedeća područja ekološke mreže:

* područje očuvanja značajno za vrste i stanišne tipove - POVS:

## Kalnik – Vranilac HR2001318

* područje očuvanja značajno za ptice - POP:

## Bilogora i Kalničko gorje HR1000008.

1. Granice područja ekološke mreže, prikazane su na kartografskom prikazu 3.1. "Uvjeti korištenja, uređenja i zaštite prostora - Područja posebnih uvjeta korištenja" u mjerilu 1:25.000.
2. Svi planovi, programi i zahvati koji mogu imati značajan negativan utjecaj na ciljne vrste, ciljna staništa i cjelovitost područja ekološke mreže podliježu ocjeni prihvatljivosti za ekološku mrežu, sukladno Zakonu o zaštiti prirode i Pravilniku o ocjeni prihvatljivosti plana, programa i zahvata za ekološku mrežu. Od zahvata koji mogu imati negativan utjecaj na područja ekološke mreže posebice treba izdvojiti planirane radove regulacije vodotoka, vjetroelektrane, centre za gospodarenje otpadom, intenzivno širenje i/ili formiranje novih građevinskih područja, obuhvatne infrastrukturne projekte/koridore i razvoj turističkih zona.
3. Osnovne mjere za očuvanje ciljnih vrsta ptica (i način provedbe mjera) u Područjima očuvanja značajnim za ptice (POP) propisane su Pravilnikom o ciljevima očuvanja i osnovnim mjerama za očuvanje ptica u području ekološke mjere.

## Članak 102.a

1. Obzirom na sve gore navedeno određuju se sljedeće mjere zaštite prirode:

* prilikom planiranja i uređenja građevinskih područja, izdvojenih građevinskih područja kao i zahvate izvan građevinskih područja planirati na način da njihova izgradnja ne uzrokuje gubitak rijetkih i ugroženih stanišnih tipova, gubitak staništa strogo zaštićenih biljnih i životinjskih vrsta te ciljeva očuvanja ekološke mreže;
* uređenje postojećih i širenje novih građevinskih područja, a posebice zahvate izvan građevinskih područja planirati na način da se u najvećoj mogućoj mjeri očuvaju postojeće krajobrazne vrijednosti korištenjem materijala i boja prilagođenim prirodnim obilježjima okolnog prostora i tradicionalnoj arhitekturi;
* prilikom ozelenjivanja područja koristiti autohtone biljne vrste, a eventualne postojeće elemente autohtone flore sačuvati u najvećoj mogućoj mjeri te integrirati u krajobrazno uređenje;
* trase za infrastrukturne objekte planirati na način da njihova izgradnja ne uzrokuje gubitak rijetkih i ugroženih stanišnih tipova, gubitak staništa strogo zaštićenih biljnih i životinjskih vrsta te ciljeva očuvanja ekološke mreže;
* očuvati područja prekrivena autohtonom vegetacijom, postojeće šumske površine, šumske čistine i šumske rubove te živice koje se nalaze između obradivih površina, postojeće šume zaštiti od prenamjene i krčenja;
* očuvati vodena staništa u što prirodnijem stanju, štititi područja prirodnih vodotoka kao ekološki vrijedna područja te spriječiti njihovo onečišćenje, a prema potrebi izvršiti revitalizaciju;
* izbjegavati regulaciju vodotoka, kanaliziranje i promjene vodnog režima vodenih staništa;
* obavezno planirati pročišćavanje svih otpadnih voda.
* očuvati biološke vrste značajne za stanišni tip i ne unositi strane (alohtone) vrste;
* u cilju zaštite šišmiša potrebno je očuvati njihova prirodna staništa u špiljama i šumama te skloništa po tavanima, crkvenim tornjevima i sl.;
* potrebno je ostavljati dostatan broj starih suhih stabala radi ptica dupljašica;
* elektroenergetsku infrastrukturu planirati i graditi na način da se spriječe kolizije ptica na visokonaponskim (VN) dalekovodima i elektrokucije ptica na srednjenaponskim (SN) dalekovodima.

1. Sastavni dio ovog Plana (obvezni prilog Plana) je studija "Obilježja područja sa stanovišta zaštite prirode s prijedlogom mjera zaštite za potrebe III. Izmjena i dopuna Prostornog plana uređenja Općine Kalnik" (Državni zavod za zaštitu prirode, 2015.) s detaljno opisanim staništima i stanišnim tipovima, geološkim i hidrološkim vrijesdnostima te mjerama zaštite biljnih i životinjskih vrsta, zaštićenim područjima i područjima ekološke mreže Republike Hrvatske, kojim se definiraju ciljevi očuvanja i smjernice za mjere koje je na zaštićenim područjima potrebno provoditi. U gore navedenoj studiji nalaze se i opisi područja ekološke mreže RH na području Općine, sukladno Uredbi o ekološkoj mreži.

## 6.3. Mjere zaštite kulturnih vrijednosti

2. Odredbe za uspostavu i provođenje mjera zaštite i obnove kulturne baštine proizlaze iz Zakona i Uputa koji se na nju odnose (uključujući i sve naknadne izmjene i dopune):

* Zakon o zaštiti i očuvanju kulturnih dobara,
* Zakon o prostornom uređenju,
* Zakon o gradnji
* Obvezatna uputa o zoniranju zaštićenih povijesnih cjelina gradova i ostalih naselja (Ministarstvo kulture - Uprava za zaštitu kulturne baštine, 1995, 1998).

1. Propisanim mjerama utvrđuju se obvezatni upravni postupci te način i oblici graditeljskih i drugih zahvata na pojedinačnim građevinama koje imaju svojstvo kulturnog dobra, građevnim sklopovima, arheološkim lokalitetima, te česticama na kojima se građevine nalaze.
3. Pregled svih skupina kulturnih dobara, cjelina i pojedinačnih kulturnih dobara, evidentiranih lokalnih dobara koja su bitna za očuvanje identiteta krajolika, inventariziranih Konzervatorskom podlogom nalaze se u Popisu kulturnih dobara (poglavlje 1.1.2.6.2. "Zaštita graditeljske baštine" Prostornog plana).
5. Sva kulturna dobra iz popisa kulturnih dobara i evidentirana lokalna dobra bitna za očuvanje identiteta krajolika osim stambenih tradicijskih građevina označena su na kartografskom prikazu broj 3.1. "Uvjeti korištenja, uređenja i zaštite prostora - Područja posebnih uvjeta korištenja" u mjerilu 1:25000.
7. Prema suvremenim principima zaštite u vrijednost spomenika uključuje se i vrijednost njegovog izvornog okruženja koja mu daju prostornu vrijednost i cjelovito značenje.
9. Zaštita kulturno-povijesnih i pojedinačnih kulturnih dobara određena je zonama zaštite na kartografskom prikazu broj 4. "Građevinska područja naselja" u mjerilu 1:5000.
11. Tradicijska arhitektura je evidentirana unutar predloženih zona zaštite, međutim, nedovoljno valorizirana zbog nemogućnosti sagledavanja svih vrijednosti pojedinih građevina. Kuće su najčešće napuštene, nemaju kućni broj i nije moguće valorizirati interijer. Izdvojeni su samo najvrjedniji primjeri koji su predloženi za zaštitu.
13. Povijesnu cjelinu, predloženu za zaštitu, potrebno je detaljno inventarizirati s obzirom na građevnu strukturu (stambene, gospodarske i javne zgrade) i prostornu matricu koju čine mreža putova (cesta) i pripadajuća parcelacija. Tradicijsku arhitekturu, stambenu i gospodarsku treba dokumentirati, arhitektonski snimiti i obraditi kako bi se odredili uvjeti i režimi zaštite, te način i metode obnove kojima bi se prilagodili suvremenim uvjetima življenja.
14. Za svu prostornu kulturnu baštinu i pojedinačna kulturna dobra potrebno je izraditi detaljnu konzervatorsku dokumentaciju koja bi sadržavala analizu povijesne građe i dokumentacije, analizu postojećeg stanja, te konzervatorske propozicije i smjernice za moguće i potrebne zahvate kojima bi se očuvale, zaštitile i unaprijedile prepoznate vrijednosti, a umanjio utjecaj prostorno i likovno konfliktnih situacija.
16. Zone zaštite obuhvaćaju zaštitu matrice, postojeće parcelacije, svih građevina, javnih, stambenih i pratećih gospodarskih te komunalne opreme naselja i javne plastike.
18. U zonama zaštite može se predvidjeti održavanje, sanacija, rekonstrukcija, prenamjena. U slučaju potrebne gradnje zamjenske građevine treba zadržati postojeći gabarit i oblikovne elemente te materijale.
20. Tradicijske građevine je moguće prilagoditi suvremenim zahtjevima stanovanja ili druge funkcije s time da se zadrži vanjski izgled i da ne utječu na promjenu ambijenta čiji su dio.
22. U zonama zaštite ruralnih i etnoloških cjelina moguća je nova gradnja uz primjenu mjerila i oblikovanja okolne postojeće izgradnje, kako bi se uklopila u ambijent.
24. Za bilo kakvu intervenciju unutar zone zaštite registriranih i preventivno zaštićenih kulturnih dobara potrebno je ishoditi zakonom propisano prethodno odobrenje od nadležne službe zaštite kulturne baštine.
26. U dijelu naselja izvan zone zaštite moguća je izgradnja novih građevina kao i intervencije na postojećim, na način da se gabaritom i oblikovanjem uklope u ambijent. Treba težiti ujednačenom oblikovanju.
28. Unutar etnoloških cjelina moguća je izgradnja klijeti, maksimalne tlocrtne površine 24 m2, katnosti (P). Iznimno kad se gradi na terenu većeg pada može se predvidjeti poluukopani podrum ispod dijela građevine.
29. Krovište dvostrešno ili sa skošenim zabatima, žbukanje "na žlicu", a oblikovanje u skladu sa tradicijskom gradnjom. Može se predvidjeti jedan prozor manjih dimenzija.
31. U zonama ekspozicije pojedinačnog kulturnog dobra isključuje se bilo kakva nova izgradnja, osim iznimno u interpolacijama već izgrađenog dijela naselja.
33. Sva kulturna dobra, naročito zahtijevaju hitnu obnovu i revitalizaciju što će eventualno zahtijevati prenamjenu u kulturne, turističke ili neke druge prihvatljive svrhe. Prenamjena kulturnog dobra zahtijeva provođenje upravnog postupka zaštite kulturnih dobara.
35. Arheološki lokaliteti istraženi i potencijalni približno su označeni na kartografskom prikazu broj 3.1. "Uvjeti korištenja, uređenja i zaštite prostora - Područja posebnih uvjeta korištenja" u mjerilu 1:25000.
37. Potrebno je obaviti detaljno dokumentiranje ovih lokaliteta na temelju detaljnih istražnih radova i rekognosciranja, a na već rekognisciranim područjima prije bilo kakvih zahvata treba provesti arheološke istražne radove radi utvrđivanja uvjeta za daljnje postupanje.
38. Kod svih arheoloških nalazišta može se urediti muzej "in situ" uz mogućnost gradnje manjih građevina, arheološkog parka i sličnih sadržaja u cilju zaštite i jedinstvene prezentacije, a sve uz suglasnost nadležne konzervatorske službe.
39. Lokacijski uvjeti za gradnju građevina i uređenje površina iz prethodnog stavka ovim planom nisu određeni već ih je potrebno utvrditi u suradnji s nadležnim konzervatorskim odjelom imajući u vidu veličinu nalazišta i značaj nalaza koji se planiraju prezentirati.
41. Osobito je važno prioritetno provesti istraživanja na područjima koja su namijenjena infrastrukturnim sustavima, a potencijalni su arheološki lokaliteti.
43. U postupku ishođenja lokacijske dozvole treba predvidjeti obavljanje arheoloških istraživanja i provesti ih do kraja.
44. Radi identifikacije potrebno je obaviti detaljno kartiranje i dokumentiranje na osnovi provedbenih istražnih radova i rekognosciranja.
46. Ukoliko se prilikom izvođenja bilo kakvih radova u zemlji naiđe na predmete ili nalaze koji bi mogli imati arheološko značenje potrebno je radove odmah obustaviti i o tome izvijestiti najbliži muzej ili Upravu za zaštitu kulturne baštine.
48. Sa točaka i poteza sa kojih se pružaju kvalitetne vizure na panoramske vrijednosti krajobraza predvidjeti eventualno postavljanje mobiliara za izletišta (klupe, manje sjenice) isključivo za boravak na otvorenom.
50. Iznimno u građevinskom području naselja moguća je izgradnja ugostiteljske ili stambeno ugostiteljske građevine sa terasama sa kojih se pružaju vizure na panoramske vrijednosti krajobraza. Te građevine se gabaritom i upotrijebljenim materijalima trebaju uklopiti u krajobraz.
52. Tradicijske građevine koje nisu unutar zona zaštite, osobito one koje su uz ulični rub građevne čestice sa tradicijskim elementima oblikovanja, potrebno je održavati u izvornom obliku, a u tu svrhu educirati vlasnike i poticati ih na očuvanje svoje baštine.
54. Osobito je važno sačuvati opremu naselja (raspela) koja unutar naselja ili na određenoj distanci od naselja markiraju prostor na bilo koji način čineći ga prepoznatljivim. Na taj način bi se sačuvali primarni prostorni odnosi i akcentiranost u prostoru.

## Upravni postupak kod zaštite kulturne baštine

2. Propisanim mjerama utvrđuju se obvezatni upravni postupci te način i oblici graditeljskih i drugih zahvata na pojedinačnim spomeničkim građevinama, građevnim sklopovima, arheološkim lokalitetima, česticama na kojima se spomeničke građevine nalaze te predjelima (zonama) zaštite naselja i kultiviranog krajolika ili drugim predjelima s utvrđenim spomeničkim svojstvima.
3. Posebnom konzervatorskom postupku osobito podliježu sljedeći zahvati na zaštićenim građevinama, sklopovima, predjelima i lokalitetima: popravak i održavanje postojećih građevina, nadogradnje, prigradnje, preoblikovanja i građevne prilagodbe (adaptacije), rušenja i uklanjanja građevina ili njihovih dijelova, novogradnje na zaštićenim česticama ili unutar zaštićenih predjela, funkcionalne prenamjene postojećih građevina, izvođenje radova na arheološkim lokalitetima.
4. Sukladno navedenim zakonima iz članka 103. ovih Odredbi, za sve zahvate na nepokretnim kulturnim dobrima, nadležno tijelo (Konzervatorski odjel Ministarstva kulture), na zahtjev zainteresirane osobe, utvrđuje posebne uvjete zaštite kulturnog dobra.
5. Zaštićenim građevinama, kod kojih su utvrđena spomenička svojstva i na koje se obvezatno primjenjuju sve navedene (spomeničke) odredbe, smatraju se sve građevine koje su u ovom Prostornom planu popisane kao: registrirani (R) spomenici i predloženi za registraciju (PR).
6. Za građevine označene kao evidentirana baština (E), uglavnom lokalne važnosti, opisani postupak nije obvezan, osim ukoliko organi lokalne uprave u provedbi ovoga Prostornog plana nađu interes i potrebu za savjetodavnim sudjelovanjem Službe zaštite. Mišljenje se može zatražiti i za građevine izvan predjela zaštite, osobito u dijelu koji graniči sa zaštićenim predjelom, ako se građevine nalaze na osobito vidljivim mjestima važnim za sliku naselja ili krajolika.
7. Temeljem inventarizacije provedene prilikom izrade ovoga Prostornoga plana, uz ranije *registrirane (R)* spomenike, Uprava za zaštitu kulturne baštine - Konzervatorski odjel u Zagrebu po službenoj će dužnosti pokrenuti postupak dokumentiranja te donošenja rješenja o zaštiti za sve vrednije građevine, predjele (zone) i lokalitete koji su na kartama i tablicama označeni oznakom PR. Do donošenja odgovarajućega rješenja predlaže se primjenjivati iste mjere i propisane postupke kao i za trajno zaštićene zgrade.
8. Sastavni dio odredbi za provođenje je Popis kulturnih dobara (Poglavlje 1.1.2.6.2. "Zaštita graditeljske baštine" ovog Prostornog plana), a odnosi se na sve građevine, bez obzira na njihov status zaštite (R, PR).

# 7. Postupanje s otpadom

2. Odredbama ovog Prostornog plana utvrđuje se da se organiziranim odvozom otpada isti zbrinjava izvan granica Općine.

## Članak 129.a

1. Planom su određene tri površine za gospodarenje otpadom:

* jedna površina za uređenje reciklažnog dvorišta (RD) i reciklažnog dvorišta za građevni otpad (GD)
* dvije lokacije za odlaganje viška iskopa (VI).

1. Planom je dozvoljeno uređenje reciklažnih dvorišta i drugih građevina za gospodarenje otpadom od lokalnog značaja (skladišta neopasnog i opasnog otpada, bioenergane koje koriste otpadnu biomasu, objekti proizvodne namjene koji kao sirovinu koriste otpad i slično) na sljedećim površinama:

* na površinama za gospodarenje otpadom iz stavka 1. ovog članka
* unutar građevinskog područja naselja na površinama gospodarske namjene – proizvodne, pretežito industrijske i na površinama poslovne namjene – komunalno servisne
* na površinama izdvojenih građevinskih područja izvan naselja gospodarske namjene – proizvodne i poslovne.

1. Odlaganje inertnog građevnog otpada moguće je izvesti i u sklopu sanacije napuštenih eksploatacijskih polja ili još uvijek aktivnih polja u dijelovima gdje je eksploatacija okončana.
2. Reciklažno dvorište je fiksno nadzirano mjesto za odvojeno odlaganje raznih otpadnih tvari te se uređuje uz sljedeće uvjete:

* najmanja i najveća dopuštena veličina građevne čestice nisu određene;
* predviđa se postavljanje montažnih građevina (sanitarno-garderobni objekt, uredski prostor i sl.) tlocrtne površine do 25 m2 i najveće visine građevine 3,0 m;
* predviđa se uređenje betonskog platoa;
* građevnu česticu potrebno je ograditi.

1. U sklopu reciklažnih dvorišta mogu se urediti centri za ponovnu uporabu.
2. Uvjeti i kriteriji priključenja građevne čestice reciklažnog dvorišta na prometnu površinu i komunalnu infrastrukturu određeni su u poglavlju 5. Uvjeti utvrđivanja koridora ili trasa i površina prometa i drugih infrastrukturnih sustava ovih Odredbi. Prilikom korištenja spremnika i uređaja nužno je osigurati propisane mjere zaštite okoliša (zrak, tlo, voda, buka) na građevnoj čestici i na susjednim česticama na koje građevina ima utjecaja.
3. Na cijelom području Općine moguće je postavljanje zelenih otoka za odlaganje korisnoga otpada (metal, staklo, papir, drvo, plastika i dr.).
5. Za postavljanje kontejnera za komunalni otpad, te sekundarne sirovine (staklo, papir i slično), potrebno je osigurati odgovarajući prostor kojim se neće ometati kolni i pješački promet, te koji će po mogućnosti biti ograđen tamponom zelenila, ogradom ili slično.
6. Kruti otpad može se odlagati samo na za to određena i označena mjesta.
7. Na građevinskom području može se spaljivati samo drvo i lignocelulozni otpad.
8. Komunalni otpad biljnog podrijetla, moguće je individualno kompostirati na dvorištima u stambenim zonama, u zoni gradnje gospodarskih građevina s izvorom zagađenja.
10. Planom gospodarenja otpadom Koprivničko-križevačke županije će se odrediti i propisati mjere daljnjeg gospodarenja otpadom koje podrazumijevaju propisane mjere smanjenja nastanka otpada, planove i mjere sanacije otpadom onečišćenog okoliša, mjere nadzora, planove gradnje građevina namijenjenih skladištenju, obradi ili odlaganju otpada u cilju uspostave cjelovite mreže zbrinjavanja otpada. Propisane mjere biti će važeće za sve jedinice lokalne samouprave Koprivničko-križevačke županije.
12. Zbrinjavanje otpada životinjskog porijekla Općina će osigurati ugovorno s ovlaštenom tvrtkom/ustanovom u skladu s Planom gospodarenja otpadom Općine Kalnik.

# 8. Mjere sprječavanja nepovoljna utjecaja na okoliš

2. Mjere sanacije, očuvanja i unapređenja okoliša i njegovih ugroženih dijelova provodit će se u skladu s važećim zakonima, odlukama i propisima koji su relevantni za ovu problematiku.
4. Potrebno je uspostaviti trajnu kontrolu korištenja sredstava za prihranjivanje tla i zaštitnih sredstava u poljoprivredi radi očuvanja pitke vode i tla od opterećenja nitratima i ostalim onečišćujućim tvarima.
6. Otpadne vode iz domaćinstva, u naseljima koja nemaju izgrađenu kanalizacijsku mrežu, moraju se prikupljati u nepropusnim sabirnim armirano-betonskim jamama, koje omogućavaju Iako pražnjenje i odvoz u zatvorenim posudama na mjesto ispusta.
7. Pražnjenje sabirnih jama treba vršiti odvozom na uređaj za pročišćavanje otpadnih voda, odnosno odvozom i ispustom na poljoprivredne površine.
8. Podovi u stajama i svinjcima moraju biti nepropusni za tekućinu i imati rigole za odvodnju fekalija u gnojišnu jamu. Dno i stjenke gnojišta do visine od 50 cm iznad terena moraju biti izvedeni od nepropusnog materijala.
9. Sva tekućina iz staja, svinjaca i gnojišta mora se odvesti u jame ili silose za fekalije i ne smije se razlijevati po okolnom terenu. Jame i silosi za fekalije moraju imati siguran i nepropustan pokrov, te otvore za čišćenje i zračenje.
10. U pogledu udaljenosti od ostalih objekata i naprava, za jame i silose za fekalije vrijede jednaki propisi kao i za gnojišta.
11. Svi gospodarski pogoni, te poljoprivredna gospodarstva i farme trebaju imati izveden sustav odvodnje, koji onemogućuje izlijevanje i prodiranje u tlo otpadnih voda.
12. Do izvedbe sustava odvodnje i uređaja za pročišćavanje u naseljima, zaštita i predtretman moraju se izvesti na samoj lokaciji, putem nepropusnih građevina i odvoza taložnog mulja.
14. Zaštita zraka provodi se temeljem posebnih propisa.
15. Na području Općine potrebno je provesti ocjenjivanje kakvoće zraka na temelju čega se uspostavlja lokalna mreža za mjerenje kakvoće zraka ukoliko vrijednosti kakvoće zraka prelaze granične vrijednosti.
16. Na području gdje je utvrđena 1. kategorija kakvoće zraka, djeluje se preventivno kako se zbog građenja i razvitka područja ne bi prekoračile granične vrijednosti.
18. Građevine kod kojih se u tehnološkom procesu pojavljuje otvoreni plamen, mogu se graditi prema posebnim uvjetima, koje definiraju propisi zaštite od požara i zaštite zraka, te emisije onečišćujućih tvari iz stacionarnih izvora.
20. Unutar građevinskog područja naselja dozvoljeni nivo buke iznosi 55 dB danju i 45 dB noću.
21. Kao dopunsko sredstvo zaštite od buke koristiti pojaseve zelenila.
22. Bučne gospodarske djelatnosti grupirati unutar gospodarskih zona u kojima razina buke može biti do 60 dB danju i 50 dB noću.
24. Šume i šumsko zemljište unutar zaštićenog krajolika ne mogu mijenjati svoju namjenu u odnosu na stanje zatečeno stupanjem na snagu odredbi ovog Prostornog plana.
25. Iznimno od stavka 1. ovoga članka, šuma se može krčiti za potrebe infrastrukture predviđene ovim Prostornim planom i planovima višeg reda.
26. Nekvalitetno poljoprivredno zemljište koje ekonomski nije opravdano koristiti u poljoprivredne svrhe može se pošumiti.
28. Sustav zaštite i spašavanja građana, materijalnih i drugih dobara od elementarnih nepogoda, ratnih i drugih opasnosti temelji se sukladno:

* Procjeni rizika od velikih nesreća za Općinu Kalnik
* Zakonu o sustavu civilne zaštite,
* Pravilnik o mjerama zaštite od elementarnih nepogoda i ratnih opasnosti u prostornom planiranju i uređivanju prostora,
* Pravilnik o tehničkim normativima za izgradnju objekata visokogradnje u seizmičkim područjima~~.~~
* Pravilnik o postupku uzbunjivanja stanovništva.

## 8.1. Mjere zaštite od elementarnih nepogoda

## Članak 140.a

1. Potresi od 6 i više stupnjeva po MCS (Mercalli-Cancani-Siebergovoj) skali spadaju u elementarne nepogode. Stambene građevine na području Općine građene su kao obiteljske kuće prizemnice ili jednokatnice. Mjerama zaštite i spašavanja potrebno je uvjetovati sljedeće:

* novoizgrađene građevine potrebno je graditi na način da u slučaju potresa te građevine sačuvaju svoja bitna svojstva odnosno sačuvaju mehaničku otpornost i stabilnost, da ne dođe ili u što manjem postotku rušenje ili deformacija dijela ili cijele građevine,
* izgradnja građevina visokogradnje u seizmičkim područjima VII stupnja po MCS ljestvici projektiraju se tako da potresi najjačeg intenziteta mogu uzrokovati oštećenja nosivih konstrukcija, ali ne smije doći do rušenja tih građevina,
* za projektiranje višestambenih i poslovnih građevina (za koje je to propisano važećim zakonima i pravilnicima) potrebno je izvršiti geomehaničko i drugo ispitivanje terena kako bi se postigla maksimalna sigurnost konstrukcija na predviđene potrese,
* građevine visokogradnje svrstavaju se u kategorije: izvan kategorije, I, II, III, IV (kategorije), te je za njih potrebno proučiti seizmiku lokacije, odrediti projektni i maksimalni potres na osnovi istraživanja seizmičkog rizika.

1. Olujni i orkanski vjetrovi od 8 i više bofora (Bf), pretpostavljaju primjenu propisanih uvjeta pri projektiranju i izvođenju građevina kako tijekom takvih vjetrova ne bi nastala oštećenja na građevinama i njihovim konstruktivnim dijelovima. Također takvi vjetrovi mogu nanijeti velike štete na ratarski kulturama, voću, povrću i vinogradima pa je potrebno planirati blagovremeno obavještavanje i zaštitu. Uz olujne i orkanske vjetrove vezana je pojava pijavica.
2. Poplave i bujice, pojava koja se javlja tijekom velikih kiša i izlijevanja rijeka iz svojih korita. Sve je češća pojava zadržavanja velikih količina vode na poljoprivrednim površinama. Hrvatske vode su dužne izraditi karte opasnosti od poplava i karte rizika od poplava za vodno područje, a djelomično za dijelove vodnog područja i podslivova. Karte opasnosti prikazuju mogućnosti razvoja određenih poplavnih scenarija, daju mjere sklanjanja i spašavanja, upravljanja poplavom, način obavješćivanja i upozoravanja. Potrebno je planirati sustav za melioracijsku odvodnju oborinskih voda. Mjerama zaštite od poplava predvidjeti redovito održavanje svih postojećih odteretnih kanala, uočavati problematična mjesta, kontinuirano pratiti stanje oborinske odvodnje te izgradnju novog sustava za odvodnju.
3. Suše mogu uzrokovati ozbiljne štete u poljoprivredi, vodoprivredi i drugim gospodarskim djelatnostima. Suše su sve češće i izražajnije tijekom ljetnih mjeseci, uzrokuju velike štete na poljoprivrednim površinama, a učestala je i pojava nestašica pitke vode. Potrebno je planirati sustav za melioracijsko navodnjavanje poljoprivrednih površina, voćnjaka, povrtnjaka i svih ostalih površina jer vrlo lako u sušnim periodima dolazi do nepovratne štete dugogodišnjm nasadima.
4. Tuča se sve češće javlja tijekom cijele godine i predstavlja prije svega veliku opasnost za poljoprivredne površine, voćnjake, povrtnjake. Tuča kao pojava predstavlja opasnost za građevine (krovovi, prozori) te pokretnu imovinu. Potrebna je organizacija sustava za obranu od tuče.
5. Ugroženost usjeva od mrazeva česta je pojava u rano proljeće, naročito voćnjaka. U svrhu zaštite potrebno je planirati zaštitu nasada pokrivanjem i odgovarajućim sličnim aktivnostima.
6. Velika visina snijega i snježni nanosi mogu nanijeti štetu zgradama i građevinama koje služe za stanovanje ili proizvodnju, a naročito starijim zgradama kojima može uzrokovati razne poremećaje na relativno kraći period. Snježni pokrivač u ovom području u kratkom vremenskom razdoblju može doseći visine od 50 cm, te može predstavljati problem u odvijanju svakodnevnih aktivnosti, odvijanje svih oblika prometa, opskrbe energijom i slično. Mjerama zaštite od snježnih nanosa potrebno je organizirati učinkovitu zimsku službu za čišćenje i održavanje prohodnim prometnica tijekom zimskih mjeseci.
7. Nagomilavanje leda na vodotocima potrebno je pratiti razvoj i kretanje leda te u slučaju potrebe planirati njegovo lomljenje.
8. Klizišta, rasjedne zone treba izbjegavati koristiti za širenje građevinskog područja nekog naselja zbog velike nestabilnosti tog područja i mogućih odrona zemljišta. U utvrđenim rasjednim zonama u nekom naselju mogu se uređivati zelene i druge javne površine, pojedine vrste objekata i infrastrukturnih građevina.

## 8.2. Mjere zaštite od požara, eksplozija

## Članak 140.b

1. Nesreće uzrokovane požarom, eksplozijama potrebno je prilikom projektiranja uzeti u obzir proces rada, kemikalije koje se koriste u procesu rada, primijeniti sve mjere zaštite kako neposredan okoliš ne bi bio ugrožen.
2. Prilikom projektiranja takvih postrojenja, građevina potrebno je primijeniti odgovarajuće udaljenosti između građevina. Obvezno uvijek osigurati da svaka građevina ima pristupne protupožarne putove ili riješenu protupožarnu zaštitu građevina na odgovarajući način.
3. U svrhu sprečavanja i širenja požara na susjedne zgrade, međusobni razmak stambenih odnosno poslovnih zgrada (osim zgrada niske stambene izgradnje), ne može biti manji od visine sljemena krovišta zgrade ali ne manji od H1/2+H1/2+5,0 m, gdje su H1 i H2 visine dviju zgrada pod uvjetom da krovište nema nagib veći od 600.
4. Međusobni razmak može biti i manji od unaprijed utvrđenog u stavku 3. ovoga članka, minimum 4,0 m, ako se dokaže uzimajući u obzir požarno opterećenje, brzinu širenja požara, požarne karakteristike materijala građevina, veličinu otvora na vanjskim zidovima i drugoga, da se požar neće prenijeti na susjedne građevine ili mora biti odvojena od susjednih građevina zidom vatrootpornosti najmanje 90 min., tehničkom dokumentacijom dokaže se kako je konstrukcija otporna na rušenje od elementarnih nepogoda, u slučaju ratnih razaranja rušenje zgrade neće ugroziti živote ljudi i izazvati oštećenja na drugim zgradama.
5. Prilikom rekonstrukcije postojećih blokova gdje stanovi imaju jednostranu orijentaciju, mora se ostaviti najmanje dva otvora čija širina ne može biti manja od H1/2+H1/2+5,0 m, odnosno jedan otvor ako postoji još jedan kolni prolaz u dvorište minimalne širine 3,0 m i 4,20 m ili je dovoljan samo jedan otvor minimalne širine 3,0 m i 4,20 m koji je zaštićen od djelovanja ruševina u dometu njihova rasprostiranja.
6. Prilikom rekonstrukcije postojećih blokova gdje imaju obostranu orijentaciju stanova i poslovnih jedinica ne postoje dvorišne zgrade, javne površine niti pomoćni izlazi iz skloništa, kod takvog bloka nije potrebno osigurati kolni prilaz u dvorište.
7. U svrhu spašavanja osoba iz građevina i gašenja požara na građevini i otvorenom prostoru, građevina mora imati vatrogasni prilaz određen prema posebnom propisu.
8. Naselja, ulice unutar naselja potrebno je organizirati na način da se osiguraju evakuacijski putovi izlaska iz naselja za stanovništvo. Efikasnost gašenja požara postiže se funkcionalnom instalacijom obojene telefonske linije, vodovodne mreže, vanjske i unutarnje hidratanske mreže i uređaja koji trebaju osigurati potreban tlak i količinu vode.
9. Novu gradnju građevina u kojima se pojavljuju opasne tvari i obavljaju potencijalno opasne djelatnosti potrebno je planirati unutar gospodarskih zona odnosno izvan stambenih zona, tako da se potencijalno ugrožavanje stanovništva smanji na najmanju moguću mjeru.
10. Kao efikasne mjere zaštite su preventivne mjere zaštite vezane uz eksploatacijska polja, plinske bušotine, magistralne plinoopskrbne cjevovode na način da se spriječi mogućnost tehničko-tehnoloških katastrofa i velikih nesreća.

## 8.3. Mjere zaštite od iscrpljenja ili uništenja prirodnih resursa i ekoloških zagađenja

## Članak 140.c

1. Iscrpljenje ili uništenje prirodnih resursa podrazumijeva se kao raspad tehničkih sustava - opskrba vodom, strujom i drugim vrstama energije, zbrinjavanje otpadnih voda i krutog otpada, prijevoz ljudi i materijalnih dobara, prijenos informacija. Prirodne izvore potrebno je očuvati na razini kvalitete koja nije štetna za čovjeka, biljni i životinjski svijet.
2. Voda je jedan od najosjetljivijih prirodnih resursa, naročito pitka voda. Osnovni cilj je zaštititi izvorišta pitke vode i racionalno ih koristiti. Mjere zaštite voda sastoje se u ograničenju korištenja otvorenih vodenih površina i zemljišta u neposrednoj blizini izvorišta pitke vode, određivanju vodozaštitnih zona s određenim aktivnostima koje se smiju ili ne smiju obavljati u pojedinoj zoni, a sve prema posebnim propisima.
3. Donesena je Odluka o zaštiti izvorišta "Vratno" u Vratnu (Sl. glasnik Koprivničko-križevačke županije, 2/10) koje se nalazi na području Općine Kalnik. Na osnovu vodoistražnih radova utvrđeno je da se radi o dva hidrogeološki različita vodonosnika. Jedan je duboki pukotinski vodonosnik (bunar BV-1 dubine 450 m), a drugi je plitki međuzrnski vodonosnik (zdenac BKV-1 dubine 10 m). Zone zaštite izvorišta "Vratno" su:

* III. zona - zona ograničenja i kontrole
* II. zona - zona strogog ograničenja
* I. zona - zona strogoga režima zaštite.

1. Utvrđene granice zona prikazane su na kartografskim prikazima 2.3. "Infrastrukturni sustavi - Vodnogospodarski sustavi" i 3.2. "Uvjeti korištenja, uređenja i zaštite prostora – Područja posebnih ograničenja u korištenju" u mjerilu 1:25000 i na kartografskim prikazima 4. "Građevinska područja naselja" u mjerilu 1:5000.
2. Na području III. zone zabranjuje se:

* ispuštanje nepročišćenih otpadnih voda,
* skladištenje, obrađivanje i odlaganje otpada,
* izgradnja pogona za proizvodnju opasnih tvari ili drugih pogona i postrojenja koja mogu ugroziti kakvoću ili izdašnost podzemne vode,
* izgradnja uređaja za pročišćavanje otpadnih voda,
* izgradnja prometnica bez sustava kontrolirane odvodnje i pročišćavanje oborinskih voda.

1. Na području II. zone zabranjuje se:

* ispuštanje nepročišćenih otpadnih voda,
* skladištenje, obrađivanje i odlaganje otpada,
* prijevoz opasnih tvari lokalnim cestama,
* građenje pogona za proizvodnju, skladištenje i transport opasnih tvari ili drugih pogona i postrojenja koja mogu ugroziti kakvoću ili izdašnost podzemne vode,
* građenje prometnica bez sustava kontrolirane odvodnje i pročišćavanja otpadnih voda,
* građenje autocesta i magistralnih cesta (državnih i županijskih cesta),
* građenje željezničkih pruga,
* građenje groblja i proširenje postojećih,
* građenje drugih građevina koje mogu ugroziti kakvoću podzemne vode,
* poljoprivredna proizvodnja osim ekološke proizvodnje poljoprivrednih proizvoda,
* stočarska proizvodnja osim za potrebe seljačkog gospodarstva, odnosno obiteljskog poljoprivrednog gospodarstva.

1. Na području II. zone provode se sljedeće mjere zaštite:

* lokalne prometnice moraju biti izgrađene tako da se onemogući bilo kakav nepovoljni utjecaj na kakvoću vode,
* na području zone mora se izgraditi sustav javne odvodnje otpadnih voda izvan zone putem nepropusne kanalizacije te se sve građevine moraju priključiti na taj sustav, a ako za pojedinu građevinu to nije moguće, ista se mora priključiti na tipski uređaj za pročišćavanje otpadnih voda ili nepropusnu sabirnu jamu zatvorenog tipa koja se mora redovito prazniti putem ovlaštenog poduzeća,
* na području zone mora se izgraditi javni vodoopskrbni sustav i sve građevine se moraju priključiti na taj sustav čim za se za to stvore uvjeti.

1. I. zona utvrđuje se radi zaštite uređaja za zahvat vode i njegove neposredne okolice od bilo kakvog onečišćenja i zagađenja voda, te drugih slučajnih ili namjernih negativnih utjecaja. U I. zoni zabranjuju se sve aktivnosti osim onih koje služe crpljenju i kondicioniranju vode te transportu vode u vodooposkrbni sustav.
2. Mineralne sirovine (pijesak, šljunak, kamen, nafta, plin) prirodni su resursi čija je eksploatacija u usponu. Istražne radove i radove eksploatacije potrebno je provoditi planski vodeći računa o zalihama mineralnih sirovina. Nakon eksploatacije određenog područja potrebno je provesti mjere sanacije i privesti područje odgovarajućoj namjeni.
3. Ekološka zagađenja moguća su kao posljedica nesreće u cestovnom prometu s posljedicama ispuštanja opasnih tvari. Moguće je zagađenje čovjekove okoline zbog neodgovarajućeg zbrinjavanja uginulih životinja i otpadnih dijelova, neodgovarajućeg zbrinjavanja otpada i opasnih tvari, kao i neadekvatnog zbrinjavanja otpadnih voda.

## 8.4. Mjere zaštite od ratnih opasnosti

## Članak 140.d

1. Ratnim opasnostima smatraju se napad razornim, zapaljivim, nuklearnim, biološkim, kemijskim i drugim borbenim sredstvima koje uzrokuju rušenja, požare i radiološke, biološke i kemijske kontaminacije odnosno ugrožavaju živote i zdravlje ljudi.
2. Mjere zaštite od ratnih opasnosti obuhvaćaju sklanjanje ljudi i materijalnih dobara u skloništa i druge zaštitne objekte, te na pogodna manje ugrožena mjesta u blizini rada i stanovanja, zbrinjavanje ugroženih i nastradalih, zamračivanje, radiološko-biološko-kemijsku zaštitu, efikasnu medicinsku pomoć, zaštitu od požara, rušenja i eksplozija i druge mjere utvrđene propisima.
3. Skloništa se ne trebaju planirati u građevinama za privremenu uporabu, u neposrednoj blizini skladišta zapaljivih tvari, u zonama plavljenja i u područjima s nepovoljnim geološko-hidrološkim uvjetima.
4. Skloništa se trebaju projektirati i graditi prema Pravilniku o tehničkim normativima za skloništa.
5. Mreža skloništa treba biti ravnomjerno razmještena s obzirom na gustoću naseljenosti i stupanj ugroženosti. Skloništa treba locirati tako da su udaljena od lako zapaljivih i eksplozivnih mjesta kako požar ili eksplozija tih građevina ne bi utjecala na sigurnost korisnika skloništa. Lokacija skloništa treba biti planirana tako da je pristup skloništu omogućen i u uvjetima rušenja građevine u kojoj je smješteno sklonište.
6. Skloništa se moraju planirati kao dvonamjenska, te se trebaju koristiti u mirnodopske svrhe u suglasnosti s Ministarstvom unutarnjih poslova, a u slučaju ratnih opasnosti trebaju biti sposobna za potrebe sklanjanja stanovništva.
7. Prilikom planiranja skloništa potrebno je voditi računa o racionalnosti izgradnje, prosječnom broju ljudi koji borave, rade ili su u poslovno-uslužnom odnosu u građevini, ugroženosti građevine, geološko-hidrološkim uvjetima građenja. Broj sklonišnih mjesta višestambene zgrade određuje se prema broju stanara zgrade s tim da ne može biti manje od jednog sklonišnog mjesta na 50,0 m2 bruto razvijene površine stambene zgrade.

# 9. Mjere provedbe plana

## 9.1. Obveza izrade prostornih planova

2. Prostornim planom Koprivničko-križevačke županije utvrđena je obveza, te područje obvezne izrade prostornog plana šireg područja - Prostornog plana područja posebnih obilježja, a odnosi se na područje Kalnika.
3. Područje je prikazano je na kartografskom prikazu broj 3.2. "Uvjeti korištenja, uređenja i zaštite prostora – Područja posebnih ograničenja u korištenju" (PPPPO).
5. Na području obuhvata Prostornog plana obvezna je izrada Urbanističkog plana uređenja (UPU) "Kalnik za zdravlje".
6. Do izrade navedenog plana nižeg reda, primjenjivat će se odredbe ovog Prostornog plana.
7. Granica obuhvata Urbanističkog plana uređenja iz stavka 1. ovog članka određena je na kartografskim prikazima 3.2. "Uvjeti korištenja, uređenja i zaštite prostora – Područja posebnih ograničenja u korištenju" u mjerilu 1:25000 i 4. "Građevinska područja naselja" u mjerilu 1: 5000.
9. Dokumentima prostornog uređenja niže razine mogu se propisati detaljniji uvjeti za izgradnju i uređenje prostora.

### 9.1.1. Smjernice za izradu urbanističkih planova uređenja za izdvojena građevinska područja izvan naselja

## Članak 143.a

1. Osnovni cilj izrade Urbanističkog plana uređenja "Kalnik za zdravlje" je izgradnja površina za gospodarski razvoj Općine planiranjem prometne i komunalne infrastrukture i regulacijom građevinskog područja te određivanje prostornog rješenja, uvjeta i oblikovanja zdravstvene i turističko-rekreacijske zone uz utvrđivanje mjera za zaštitu prirodnih vrijednosti te mjera sprječavanja nepovoljnog utjecaja na okoliš.
2. Za predmetno područje izrađena je idejna urbanističko-arhitektonska studija koju treba koristiti kao stručnu podlogu prilikom izrade Urbanističkog plana uređenja.
3. Za planiranje građevina unutar obuhvata gore navedenog urbanističkog plana uređenja potrebno je primjenjivati smjernice za gradnju određene u člancima 70. i 72.c ovih Odredbi.

## 9.2. Primjena posebnih razvojnih i drugih mjera

2. Područja primjene posebnih razvojnih mjera u okviru obuhvata Prostornog plana prvenstveno su:

* naselja s demografski nepovoljnim pokazateljima,
* poljoprivredne površine,
* područja sa slabo razvijenim gospodarstvom.

2. Posebne postavke razvoja koje treba poticati za navedena područja su:

* ublažavanje negativnih procesa smanjenja broja stanovništva,
* uvođenje permanentnog obrazovanja stanovništva,
* poticati razvoj prometnih pravaca, koji osiguravaju razvoj ovog područja i integraciju u prostor Općine, Županije i regije,
* građevinsko zemljište - osigurati prodaju uređenog građevinskog zemljišta po povoljnijim cijenama,
* poticajne mjere za poduzetnike i obrtnike, voćarstvo i poljodjelstvo,
* povećanje površina pod voćarskim i vinogradarskim kulturama te industrijskim biljem (poticaji i subvencije),
* pokretanje razvojnih projekata u suradnji sa susjednim općinama,
* ubrzano razvijati sve segmente infrastrukture.

2. Konkretne razvojne mjere:

* olakšice ili smanjenje komunalne naknade,
* stimuliranje gradnje unutar izgrađenih dijelova naselja,
* stimuliranje gradnje u poduzetničkim zonama.

1. Propisivanje olakšica za djelatnosti koje se želi poticati i za poduzetnike početnike.

**III. PRIJELAZNE I ZAVRŠNE ODREDBE**

**Prijelazne i završne odredbe Odluke o donošenju Prostornog plana uređenja Općine Kalnik („Službeni glasnik Koprivničko-križevačke županije broj 2/08 od 28. veljače 2008.), stupile na snagu 8. ožujka 2008. godine.**

**Članak 148.**

1. Izvornik Prostornog plana izrađen je u 6 (šest) analognih primjeraka i u digitalnom obliku (CD).

**Članak 149.**

1. Za tumačenje ove Odluke nadležno je Općinsko vijeće Općine Kalnik.

**Članak 150.**

1. Praćenje provođenja ovog Plana obavljati će Općinsko poglavarstvo Općine Kalnik, preko dokumenata praćenja stanja u prostoru (Izvješće o stanju u prostoru i Programa mjera za unapređenje stanja u prostoru) čime će se utvrditi mjere koje treba predvidjeti i provesti u daljnjem razdoblju njegove primjene.

**Članak 151.**

1. Stupanjem na snagu ove Odluke prestaje važiti Prostorni plan (bivše) Općine Križevci („Službeni vjesnik Općine Križevci“ broj 7/82, 5/92, 4/93, 5/93, 6/93, 11/94. i 12/94) u dijelu koji se odnosi na Općinu.

**Članak 152.**

1. Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**Prijelazne i završne odredbe Odluke o donošenju I. Izmjena i dopuna Odluke o donošenju Prostornog plana uređenja Općine Kalnik („Službeni glasnik Koprivničko-križevačke županije broj 6/11 od 1. lipnja 2011.), stupile na snagu 9. lipnja 2011. godine.**

**Članak 19.**

1. Izvornik ove Odluke sa svim prilozima izrađen je u šest (6) istovjetnih primjeraka koje ovjerava predsjednik Općinskog vijeća Općine Kalnik.
2. Primjerci Izvornika će se dostaviti:

- Općini dva (2),

- Ministarstvu zaštite okoliša, prostornog uređenja i graditeljstva jedan (1),

- Zavodu za prostorno uređenje Koprivničko-križevačke županije jedan (1),

- Koprivničko-križevačkoj županiji – Upravnom odjelu za prostorno uređenje, graditeljstvo i zaštitu okoliša (2).

1. Elaborat Izmjena i dopuna Prostornog plana izrađen na magnetnom mediju pohranit će se u arhivi Općine.

**Članak 20.**

1. Stupanjem na snagu ove Odluke prestaju važiti kartografski prikazi 1. Korištenje i namjena površina (1:25000), 2.2. Energetski sustavi (1:25000), 2.3. Vodnogospodarski sustavi (1:25000), 4.1. Borje (1:5000), 4.2.1. Kalnik – središnji dio naselja (1:5000), 4.2.2. Kalnik – istočni dio naselja (1:5000), 4.3. Kamešnica (1:5000), 4.4. Obrež Kalnički (1:5000), 4.6. Potok Kalnički (1:5000), 4.7. Šopron (1:5000) i 4.8. Vojnovec Kalnički (1:5000).
2. Umjesto nabrojenih grafičkih prikaza primjenjuju se novi grafički prikazi koji su sastavni dio ove Odluke.

**Članak 21.**

1. Za tumačenje ove Odluke i elaborata iz članka 1. ove Odluke nadležno je Općinsko vijeće Općine Kalnik.

**Članak 22.**

1. Nadzor nad provedbom ove Odluke obavlja urbanistička inspekcija u skladu s posebnim propisima.

**Članak 23.**

1. Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**Prijelazne i završne odredbe Odluke o donošenju III. Izmjena i dopuna Odluke o donošenju Prostornog plana uređenja Općine Kalnik („Službeni glasnik Koprivničko-križevačke županije broj 6/17 od 2. svibnja 2017.), stupile na snagu 10. svibnja 2017. godine.**

**Članak 94.**

1. Elaborat III. Izmjena i dopuna Prostornog plana uređenja Općine Kalnik izrađen je u sedam (7) primjeraka izvornika ovjerenih pečatom Općinskog vijeća Općine i potpisom predsjednika Općinskog vijeća Općine.
2. Izvornici iz stavka 1. ovog članka dostavit će se:

- Ministarstvu graditeljstva i prostornoga uređenja jedan primjerak,

- Zavodu za prostorno uređenje Koprivničko-križevačke županije jedan primjerak,

- Koprivničko-križevačkoj županiji - Upravnom odjelu za prostorno uređenje, gradnju, zaštitu okoliša i zaštitu prirode dva primjerka,

- Općini dva primjerka koji se čuvaju u pismohrani Općine,

- Akteraciji d.o.o.

1. Izvornik Elaborata III. Izmjena i dopuna Prostornog plana uređenja Općine Kalnik izrađen je i u digitalnom obliku, te se dostavlja i pohranjuje zajedno sa analognim oblikom Prostornog plana.

**Članak 95.**

1. Praćenje provođenja ove Odluke obavljat će Općinsko vijeće Općine preko dokumenata praćenja stanja u prostoru (Izvješće o stanju u prostoru) čime će se utvrditi mjere koje treba predvidjeti i provesti u daljnjem razdoblju.

**Članak 96.**

1. Danom stupanja na snagu ove Odluke prestaju važiti svi kartografski prikazi iz Odluke o donošenju Prostornog plana uređenja Općine Kalnik („Službeni glasnik Koprivničko-križevačke županije“ broj 2/08.) i Odluke o donošenju I. Izmjena i dopuna Odluke o donošenju Prostornog plana Općine Kalnik („Službeni glasnik Koprivničko-križevačke županije“ broj 6/11.).
2. Kartografski prikazi iz stavka 1. ovoga članka zamjenjuju se novim kartografskim prikazima navedenim u članku 3. ove Odluke.

**Članak 97.**

1. Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**Prijelazne i završne odredbe Odluke o donošenju IV. Izmjena i dopuna Odluke o donošenju Prostornog plana uređenja Općine Kalnik („Službeni glasnik Koprivničko-križevačke županije broj 22/19 od 27. prosinca 2019.), stupile na snagu 4. siječnja 2020. godine.**

**Članak 20**.

1. Elaborat IV. Izmjena i dopuna Prostornog plana uređenja Općine Kalnik izrađen je u sedam (7) primjeraka izvornika ovjerenih pečatom Općinskog vijeća Općine i potpisom predsjednika Općinskog vijeća Općine.
2. Izvornici iz stavka 1. ovog članka dostavit će se:

- Ministarstvu graditeljstva i prostornoga uređenja jedan primjerak,

- Zavodu za prostorno uređenje Koprivničko-križevačke županije jedan primjerak,

- Koprivničko-križevačkoj županiji - Upravnom odjelu za prostorno uređenje, gradnju, zaštitu okoliša i zaštitu prirode dva primjerka,

- Općini dva primjerka koji se čuvaju u pismohrani Općine,

- Akteraciji d.o.o. jedan primjerak.

1. Izvornik Elaborata IV. Izmjena i dopuna prostornog plana uređenja Općine Kalnik izrađen je i u digitalnom obliku, te se dostavlja i pohranjuje zajedno sa analognim oblikom Prostornog plana.

**Članak 21.**

1. Praćenje provođenja ove Odluke obavljat će Općinsko vijeće Općine preko dokumenata praćenja stanja u prostoru (Izvješće o stanju u prostoru) čime će se utvrditi mjere koje treba predvidjeti i provesti u daljnjem razdoblju.

**Članak 22.**

1. Danom stupanja na snagu ove Odluke prestaju važiti sljedeći kartografski prikazi iz Odluke o donošenju III. Izmjena i dopuna Odluke o donošenju Prostornog plana uređenja Općine Kalnik („Službeni glasnik Koprivničko-križevačke županije“ broj 6/17):

* 1. Korištenje i namjena površina, u mjerilu 1:25.000
* 2.2. Infrastrukturni sustavi – Energetski sustavi, u mjerilu 1:25.000
* 4.2.1. Građevinska područja naselja – Kalnik – središnji dio naselja, u mjerilu 1:5.000.

1. Kartografski prikazi iz stavka 1. ovoga članka zamjenjuju se novim kartografskim prikazima navedenim u članku 3. ove Odluke.

**Članak 23.**

1. Ova Odluka stupa na snagu osmog dana od dana objave u “Službenom glasniku Koprivničko-križevačke županije“.